ΛΑΪΚΗ ΣΥΣΠΕΙΡΩΣΗ ΦΙΛΑΔΕΛΦΕΙΑΣ ΧΑΛΚΗΔΟΝΑΣ: 2014\nΤΙ ΣΗΜΑΙΝΕΙ ΕΕ;\nΑνακοίνωση για τα έκτροπα στη συνεδρίαση του ΔΣ της 22.12.2015\nΗ Λαϊκή Συσπείρωση Φιλαδέλφειας – Χαλκηδόνας καταδικάζει τα έκτροπα στη χθεσινή (22 Δεκέμβρη) συνεδρίαση του δημοτικού συμβουλίου με αφορμή το θέμα για «την απόρριψη από την Γενική Διεύθυνση Δασών της χρηματοδότησης του δήμου για την ανάπλαση και συντήρηση του Άλσους Νέας Φιλαδέλφειας». Ιδιαίτερα καταδικάζουμε την στάση της παράταξης «Νέο» του κ. Αράπογλου, ο οποίος δυναμίτισε τη συνεδρίαση με την πρόταση του να συζητηθεί εκ νέου το ζήτημα του γηπέδου της ΑΕΚ, θέμα για το οποίο έχουν γίνει αλλεπάλληλες συζητήσεις στο δημοτικό συμβούλιο, όλες οι παρατάξεις έχουν τοποθετηθεί και είναι γνωστές οι θέσεις τους στο φιλαδελφιώτικο λαό.\nΗ διακοπή της συνεδρίασης του δημοτικού συμβουλίου λόγω των επεισοδίων εμπόδισε τη συζήτηση για ένα σοβαρό ζήτημα που αφορά τη συντήρηση και προστασία του άλσους, θέμα που συνδέεται με το νέο ρυθμιστικό σχέδιο της Αττικής. Με αυτές τις πρακτικές και τους τραμπουκισμούς αποπροσανατολίζουν από την ουσία του ζητήματος που είναι η παραχώρηση ελεύθερων χώρων, δημοσίων εκτάσεων, δασών στο μεγάλο κεφάλαιο, όπως προβλέπει το νέο ρυθμιστικό σχέδιο για την Αττική. Με τη στάση τους αυτή εξυπηρετούν την υλοποίηση αυτής της πολιτικής.\nΤην ίδια στιγμή δεν γίνεται καμία συζήτηση, δεν υπάρχει κανένα αναλυτικό σχέδιο για την πυροπροστασία, για αντιπλημμυρικά έργα, έργα αντισεισμικής θωράκισης, συνολικά έργα για την κάλυψη λαϊκών αναγκών γιατί αυτά δεν έχουν κέρδος για το κεφάλαιο.\nΗ αντιλαϊκή πολιτική της συγκυβέρνησης και η εξυπηρέτηση της κερδοφορίας του κεφαλαίου που προωθείται με το νέο Ρυθμιστικό Σχέδιο, οι ντιρεκτίβες της ΕΕ, είναι αυτές που θέτουν σε κίνδυνο το Άλσος.\n23 Δεκέμβρη 2014\nΛαϊκή Συσπείρωση Φιλαδέλφειας - Χαλκηδόνας\nστις 10:54 μ.μ.\nΕτικέτες Άλσος, ΛΑΣ Φιλαδέλφειας Χαλκηδόνας\nΣΥΓΚΕΝΤΡΩΣΗ ΚΚΕ ΦΙΛΑΔΕΛΦΕΙΑΣ - ΧΑΛΚΗΔΟΝΑΣ\nστις 12:55 μ.μ.\nΕτικέτες ΚΚΕ Φιλαδέλφεια Χαλκηδόνα\nΚΚΕ ΔΥΝΑΤΟ ΣΤΟ ΛΑΟ ΚΑΙ ΣΤΗ ΒΟΥΛΗ\nΣΥΡΙΖΑ στο Περιφερειακό Συμβούλιο Αττικής: Από το «σκίσιμο» του μνημονίου στο ...«παραλάβαμε καμένη γη» - 902.gr\nΕτικέτες Τοπική Διοίκηση\nΠεριφερειακό Συμβούλιο: Λογική καμμένης γης υιοθετεί η πλειοψηφία του ΣΥΡΙΖΑ - 902.gr\nΕτικέτες ΛΑΣ Περιφέρεια\nΓια το σοβαρό περιστατικό της κατάρρευσης του περιβόλου του 3ου Δημοτικού Σχολείου\nΗ κατάρρευση του τοιχίου του περιβόλου του 3ουΔημοτικού Σχολείου - που θα μπορούσε να έχει οδηγήσει σε τραυματισμό παιδιών -υπογραμμίζει την άσχημη κατάσταση και εγκατάλειψη που χαρακτηρίζει αρκετές σχολικές εγκαταστάσεις. Θυμίζουμε ότι η Λαϊκή Συσπείρωση έχει θέσει εδώ καιρό ζήτημα καταλληλότητας σχολικών κτηρίων στο Δήμο.\nΗ επικίνδυνη αυτή εξέλιξη υπογραμμίζει τις τεράστιες πολιτικές ευθύνες των δημοτικών αρχών. Πολλαπλά εκτεθειμένη είναι και η δημοτική αρχή του ΣΥΡΙΖΑ:\n-γιατί ομολογεί ότι γνώριζε το πρόβλημα και αντί να πάρει μέτρα έκανε το θέμα της ασφάλειας των μαθητών μπαλάκι μεταξύ Δήμου – ΟΣΚ, και μάλιστα όταν η συντήρηση των σχολείων αποτελεί αρμοδιότητα των δήμων.\n-γιατί στον προϋπολογισμό που μόλις ψήφισε δεν προβλέπει ούτε 1€ για αντισεισμικό και στατικό έλεγχο και θωράκιση σχολείων και δημόσιων κτηρίων.\n-γιατί δεν υπάρχει καμία συγκεκριμένη δέσμευση για την αποκατάσταση της ζημιάς.\nΑποτελεί πρόκληση το δελτίο τύπου του Δήμου που κομπάζει ότι με την τοποθέτηση...τσίγκων «λήφθηκαν τα απαιτούμενα μέτρα, έτσι ώστε το σχολείο να λειτουργήσει άμεσα, χωρίς να τίθεται σε κίνδυνο η ασφάλεια των παιδιών και των εκπαιδευτικών», «ξεχνώντας» ότι στα δημοτικά σχολεία υπάρχουν βασικά μαθητές μικρών ηλικιών.\nΗ Λαική Συσπείρωση απαιτεί να ξεκινήσουν άμεσα και χωρίς χρονοτριβή εργασίες αποκατάστασης της ζημιάς.\nΝα γίνουν ουσιαστικοί στατικοί και αντισεισμικοί έλεγχοι και να πιστοποιηθεί η καταλληλότητα όλων των σχολικών μονάδων του δήμου, ειδικά αυτών που έχουν κατασκευαστεί πριν το νέο αντισεισμικό κανονισμό.\nΝα γίνουν άμεσα οι αναγκαίες παρεμβάσεις που σχετίζονται με την ασφάλεια των παιδιών (λχ 1οΝηπιαγωγείο, 3ο Νηπιαγωγείο ).\nΝα γίνουν χειροπιαστές πράξεις δρομολόγησης της ανέγερσης του 1ου Δημοτικού Σχολείου και του 3ουΓυμνασίου\nΗ Λαϊκή Συσπείρωση καλεί τους γονείς, τους εκπαιδευτικούς να κινητοποιηθούν για το θέμα, διεκδικώντας σύγχρονα ασφαλή εξοπλισμένα και επανδρωμένα σχολεία.\nΝα απορρίψουν ως απαράδεκτες παραινέσεις για να αναλάβουν μέρος ή όλο το κόστος της αποκατάστασης της ζημιάς. Να μη δεχτούν καμία δικαιολογία σε θέματα που αφορούν την ασφάλεια των παιδιών.\nΛΑΙΚΗ ΣΥΣΠΕΙΡΩΣΗ Ν.Φ.-Ν.Χ.\nστις 10:13 π.μ.\nΕτικέτες ΛΑΣ Φιλαδέλφειας Χαλκηδόνας\nΗ «Λαϊκή Συσπείρωση» στο Περιφερειακό Συμβούλιο Αττικής για τα στέρεα απόβλητα - 902.gr\nΠεριφέρεια Αττικής: Στα χνάρια της προηγούμενης αρχής η διοίκηση ΣΥΡΙΖΑ και στο θέμα των απορριμμάτων - 902.gr\nστις 10:28 π.μ.\nΕτικέτες ΛΑΣ Περιφέρεια, Τοπική Διοίκηση\nΗ Λαϊκή Συσπείρωση καταδικάζει απερίφραστα την δημοσίευση των ονομάτων και των διευθύνσεων όσων έκαναν προσφυγή στο ΣτΕ για ζητήματα που αφορούν το Άλσος και το γήπεδο της ΑΕΚ.\nΠρόκειται για μια ενέργεια κατευθυνόμενη, που στοχοποιεί κατοίκους της περιοχής, προσπαθεί να επιβάλλει ένα γενικότερο κλίμα εκφοβισμού και τρομοκρατίας, βάζει σε αμφισβήτηση το ίδιο δικαίωμα στην έκφραση. Οι εμπνευστές και υλοποιητές της αναλαμβάνουν σημαντικές ευθύνες.\nΗ Λαϊκή Συσπείρωση θεωρεί ότι τέτοιες πρακτικές οφείλουν να συναντήσουν την αποδοκιμασία των φορέων της πόλης μας, του Δήμου και του Δημοτικού Συμβουλίου, όλων των εμπλεκομένων στο θέμα του γηπέδου.\nΚαλούμε τους εργαζόμενους Φιλαδέλφειας να οργανώσουν την πάλη τους. Μόνο μέσα από το οργανωμένο λαϊκό κίνημα μπορεί να δοθεί αποτελεσματική απάντηση στα ζητήματα που αφορούν συνολικά τη ζωή του λαού, να απομονωθούν παρόμοιες ενέργειες.\nΚαλούμε τους εργαζόμενους, τους νέους, τους άνεργους, τους συνταξιούχους της Νέας Φιλαδέλφειας - Νέας Χαλκηδόνας να δώσουν τον παρών τους, στο συλλαλητήριο που διοργανώνει το ΠΑΜΕ τη Κυριακή 7 Δεκέμβρη στις 5:30 στην Ομόνοια, ενάντια στις νέες αντιδραστικές αλλαγές στο ασφαλιστικό σύστημα που προωθούν κυβέρνηση - ΕΕ - ΔΝΤ οι οποίες απειλούν να καταργήσουν στην πράξη το δικαίωμα στη σύνταξη.\nστις 1:47 μ.μ.\nΤοποθέτηση της Λαϊκής Συσπείρωσης στο δημοτικό συμβούλιο για τον προϋπολογισμό\nΗ χρηματοδότηση των Δήμων και των Περιφερειών, όπως καταγράφεται στην Εισηγητική Έκθεση του κρατικού προϋπολογισμού 2015, εντάσσεται στο νέο Μεσοπρόθεσμο πλαίσιο Δημοσιονομικής Στρατηγικής 2015-2018, και αποτελεί βασικό κρατικό εργαλείο για την προώθηση των αντιδραστικών αλλαγών στο δημόσιο, όπως αυτές προωθούνται με το «Πρόγραμμα Καλλικράτης» (λχ καταργήσεις νέων δομών και παραπέρα απολύσεις). Το οικονομικό πρόβλημα της Τοπικής και Περιφερειακής Διοίκησης που προκύπτει από τα δεδομένα του Κρατικού Προϋπολογισμού, είναι πρωτίστως πολιτικό. Είναι θέμα στρατηγικών επιλογών, επιλογή δρόμου ανάπτυξης και των συμφερόντων που υπηρετεί.\nΟ προϋπολογισμός του Δήμου που είναι και αυτός ενταγμένος στο μεσοπρόθεσμο είναι «ισοσκελισμένος και ρεαλιστικός» γιατί είναι υποτάσσεται στην υλοποίηση του κεντρικού κρατικού προϋπολογισμού. Η δημοτική αρχή του Σύριζα, συνεχίζει την ίδια και απαράλλαχτη αντιλαϊκή ρότα που χάραξαν οι προηγούμενες διοικήσεις χωρίς διαφοροποιήσεις ούτε καν για τα μάτια του κόσμου.\nΣτα πλαίσια του ελέγχου και των ισοσκελισμένων προϋπολογισμών είναι ενταγμένες μια σειρά ανατροπές που προωθούνε οι δήμοι και προκαλούνται από τις τεράστιες περικοπές που έχουν αποδεχτεί χωρίς διαμαρτυρία η συντριπτική πλειοψηφία των δημοτικών αρχών συμπεριλαμβανομένων και αυτών του ΣΥΡΙΖΑ. Οι περικοπές αυτές φτάνουν μέχρι και 60% από τους Κεντρικούς αυτοτελείς Πόρους (ΚΑΠ) και συνοδεύονται από μειώσεις μισθών, από ελαστικές εργασιακές σχέσεις ( 5μηνα κλπ ), απολύσεις εργαζομένων μέσω και της διαθεσιμότητας, αύξηση των τοπικών φόρων προκειμένου ακριβώς να καλυφθούν οι μειώσεις αυτές.\nΣτην ουσία, η μη αντίδραση στο αντιλαικό νομικό πλαίσιο που καθορίζει η κυβερνητική πολιτική και οι ευρωενωσιακές ντιρεκτίβες, αποτελούν και τη συμβολής σας στην υλοποίηση κεντρικών πολιτικών επιλογών που συνδέονται με την αντιμετώπιση της οικονομικής κρίσης εις βάρος των εργαζομένων και των λαικών στρωμάτων.\nΕίναι χαρακτηριστικό ότι το 60% των τακτικών εσόδων του δήμου προέρχονται από ιδίους πόρους, μόλις το 40% από κρατικές επιχορηγήσεις. Έχουμε να κάνουμε δηλαδή με ένα προϋπολογισμό φορομπηχτικό που δεν μπορεί να εξωραϊστεί με κάποιες μηδαμινές ουσιαστικά ελαφρύνσεις για ορισμένες κατηγορίες. Θυμίζουμε ότι η Δημοτική Αρχή του ΣΥΡΙΖΑ αρνείται να εφαρμόσει τις παλιότερες ειλημμένες αποφάσεις για απαλλαγή των ανέργων από τα δημοτικά τέλη ενώ παράλληλα εξομοιώνει μικρούς και μεσαίους επαγγελματίες με μεγάλες επιχειρήσεις, μονοπώλια και αλυσίδες.\nΟ προϋπολογισμός του δήμου σε ότι αφορά τα τεχνικά έργα και ιδιαίτερα τις υποδομές που αφορούν αντιπλημμυρικά έργα, αντισεισμική προστασία, κατασκευή παιδικών σταθμών, αντιμετώπιση σοβαρών ελλείψεων σε νηπιαγωγεία (πχ. 1ο νηπιαγωγείο και 3ο νηπιαγωγείο) σχολεία, αθλητικές εγκαταστάσεις είναι μηδενικός.\nΣτον φετινό κρατικό προϋπολογισμό γνωρίζεται ότι παρακρατούνται κατά παράβαση ακόμα και αυτών των αντιλαϊκών νόμων 1δις 872 εκ. ευρώ!. Χρήματα τα οποία έχουν παρακρατηθεί από τη βαριά φορολογία που έχει επιβληθεί στα λαικά στρώματα (Φόρος φυσικών και νομικών προσώπων, ενφια κλπ). Και όμως το κεντρικό συνδικαλιστικό όργανο των δήμων, η κεντρική ένωση δήμων και κοινοτήτων στο οποίο συμμετέχει και ο ΣΥΡΙΖΑ έχει στην ουσία αποδεχτεί και αυτές τις περικοπές.\nΗ δημοτική αρχή του ΣΥΡΙΖΑ παρά τις όποιες «αγωνιστικές υποσχέσεις» και την κριτική που ασκεί στην κυβερνητική πολιτική δεν έχει πραγματικό αντίκρυσμα όπως φαίνεται και από τον προϋπολογισμό. Πρόκειται για διαχειριστική πολιτική που δεν διαφέρει από τους προηγούμενες διοικήσεις αλλά και τη συνολική πολιτική πρόταση του ΣΥΡΙΖΑ που κινείται στα πλαίσια της διαχειρισης του συστήματος.\nΟι δυνάμεις του ευρωμονόδρομου έχουν δεσμεύσεις απέναντι στην αντιλαϊκή πολιτική, γι αυτό και η τοπική διοίκηση στα χέρια σας συνεχίζει να είναι εργαλείο εφαρμογής της κυβερνητικής πολιτικής.\nΗ Λαική Συσπείρωση προβάλλει ένα πολιτικό πλαίσιο διεκδικήσεων και προτάσεων προς όφελος της εργατικής τάξης και των λαϊκών στρωμάτων το οποίο καταθέτουμε στο σημερινό δημοτικό συμβούλιο.\n• Αύξηση των ανταποδοτικών τελών για μεγάλες επιχειρήσεις, τράπεζες, εμπορικούς ομίλους αλυσίδες και μονοπώλια που δρουν στα όρια του Δήμου και όχι μικρών καταστημάτων και επαγγελματιών. Μείωση τελών για συνταξιούχους – μισθωτούς. Κατάργηση για άνεργους και όσους βρίσκονται κάτω από το όριο της φτώχειας.\nΠλήρη κρατική χρηματοδότηση που να καλύπτει το σύνολο των αναγκών (περιφερειών και δήμων), που θα προέρχεται από αύξηση της φορολόγησης στο 45% του μεγάλου κεφαλαίου, από την φορολόγηση της εκκλησιαστικής περιουσίας, από την αύξηση του ΦΠΑ στα είδη πολυτελείας.\nΠλήρη επιστροφή των παρακρατηθέντων από τα έσοδα των δήμων. Τα χρήματα αυτά ανήκουν στους εργαζόμενους και πρέπει να επιστρέψουν σε αυτούς\n• Καμιά συρρίκνωση και κατάργηση δομών και υπηρεσιών\n• Μόνιμη σταθερή εργασία, προσλήψεις προσωπικού για τις διευρυμένες ανάγκες που προκύπτουν. Κατάργηση της απαγόρευσης των προσλήψεων. Καμιά απόλυση, μονιμοποίηση των συμβασιούχων χωρίς όρους και προϋποθέσεις.\n• Κατάργηση της επιχειρηματικής δραστηριότητας, των ΣΔΙΤ και των παραχωρήσεων των ΜΚΟ και των Κοινωνικών Συνεταιριστικών Οργανώσεων (ΚΟΙΝΣΕΠ) σε υπηρεσίες και αρμοδιότητες Δήμων και Περιφερειών.\n• Πρόγραμμα δημοσίων Επενδύσεων (ΠΔΕ), αξιοποίηση των κοινοτικών κονδυλίων, για σύγχρονες κτιριακές κοινωνικές εγκαταστάσεις που καλύπτουν όλο το φάσμα των προνοιακών, αθλητικών και πολιτιστικών αναγκών. Έργα αντισεισμικής θωράκισης, αντιπλημμυρικής – αντιπυρικής προστασίας.\n• Επείγοντα μέτρα ανακούφισης της λαϊκής οικογένειας.\nΕτικέτες Δημοτικό Συμβούλιο, ΛΑΣ Φιλαδέλφειας Χαλκηδόνας\nΠεριφέρεια Αττικής: Διαπρέπει στις ...κυβιστήσεις η νέα διοίκηση ΣΥΡΙΖΑ - 902.gr\nΕτικέτες Λαϊκή Συμμαχία και μαζικοί φορείς, Τοπική Διοίκηση\nΠεριφερειακό Συμβούλιο Αττικής: ΣΥΡΙΖΑ και ΝΔ - ΠΑΣΟΚ τα βρήκαν στη μοιρασιά των εδρών στον ΕΣΔΝΑ - 902.gr\nστις 10:26 π.μ.\nΒΙΒΛΙΟΠΑΡΟΥΣΙΑΣΗ "ΚΟΜΜΑ ΠΑΝΤΟΣ ΚΑΙΡΟΥ" ΤΗ ΠΑΡΑΣΚΕΥΗ 14/11 ΣΤΙΣ 7:00 ΣΤΟ ΠΝΕΥΜΑΤΙΚΟ ΚΕΝΤΡΟ ΝΕΑΣ ΧΑΛΚΗΔΟΝΑΣ\nΟι οργανώσεις του ΚΚΕ και της ΚΝΕ\nΦιλαδέλφειας - Χαλκηδόνας\nσας προσκαλούν στη παρουσίαση του βιβλίου\n"ΚΟΜΜΑ ΠΑΝΤΟΣ ΚΑΙΡΟΥ"\nτη Παρασκευή 14 Νοέμβρη και ώρα 7:00 μ.μ.\nστο Πνευματικό Κέντρο Νέας Χαλκηδόνας\n(Λαμπράκη Γρηγορίου 8 & Αγίων Αναργύρων)\nΌλοι και όλες στην Πανελλαδική Πανεργατική Απεργία στις 27 Νοέμβρη\nΟΛΟΙ ΚΑΙ ΟΛΕΣ ΣΤΙΣ ΣΥΓΚΕΝΤΡΩΣΕΙΣ ΤΟΥ ΠΑΜΕ\nΣΤΗΝ ΑΘΗΝΑ ΣΤΗΝ ΟΜΟΝΟΙΑ 11πμ\nΜην ανέχεσαι το μικρότερο κακό γιατί φέρνει στο προσκήνιο νέα επίθεση!\nΜη μειώνεις τις απαιτήσεις σου!\nΝα πάρουμε τη ζωή μας, το μέλλον στα χέρια μας!\nΤο μέλλον της εργατικής οικογένειας δε μπορεί να είναι η φτώχεια, η ανεργία, η εξαθλίωση, η μόνιμη ανασφάλεια. Δε μπορεί κάθε μέρα να βασανίζεται, για να σωθούν τα κέρδη των εκμεταλλευτών, των μεγάλων επιχειρηματικών ομίλων.\nΗ ανάπτυξη που επικαλούνται και επιδιώκουν θα φέρει σίγουρα νέα κέρδη για τους λίγους και για τους πολλούς θα συνεχίζεται η ανέχεια, η ζωή με ψίχουλα. Oκρατικός προϋπολογισμός για το 2015 κινείται σε αυτό το πλαίσιο, ανακατανέμει ψίχουλα κόβοντας σημαντικά κονδύλια για την προστασία της εργατικής οικογένειας, θεωρεί δυσβάστακτο κόστος τις αυξήσεις στους μισθούς και στις συντάξεις.\nΤο μέλλον μας δε βρίσκεται στα όρια της πείνας.\nΝα απορρίψουμε τη ζωή με τα ψίχουλα και τα αποφάγια που μας δίνουν.\nΧρησιμοποιούν την ακραία φτώχεια ως μοχλό πίεσης για να μειώσουν ακόμα περισσότερο τους μισθούς, για να καταργήσουν επιδόματα, τις συντάξεις, να φέρουν τα όρια επιβίωσης στα τάρταρα.\nΝα απορρίψουμε τη θεωρία της ταξικής συνεργασίας και υποταγής.\nΌσοι ισχυρίζονται με τα λόγια και τις θέσεις τους ότι μπορεί να υπάρχει κοινό συμφέρον ανάμεσα στο κεφάλαιο και τους εργαζόμενους είναι εχθροί του λαού, λένε ψέματα. Είναι κοροϊδία και απάτη να υποστηρίζει κάποιος ότι μπορεί οι βιομήχανοι, οι μεγαλέμποροι, οι μεγαλοξενοδόχοι, οι τραπεζίτες και εφοπλιστές να έχουν άθικτα τα κέρδη και τα συμφέροντα τους και παράλληλα οι εργαζόμενοι να ελπίζουν σε ανακούφιση και βελτίωση της ζωής τους.\nΗ ενίσχυση της κερδοφορίας των βιομηχάνων, των εφοπλιστών, των μεγάλων επιχειρηματικών ομίλων, δε θα ανακουφίσει τους εργαζόμενους από τον εφιάλτη της ανεργίας, το σάρωμα των μισθών και των συντάξεων, τη φορολογία και την ακρίβεια. Η τωρινή, μεγάλη κερδοφορία για τους μεγαλοξενοδόχους στον κλάδο του τουρισμού και η ακόμα πιο μεγάλη επιδείνωση στις εργασιακές σχέσεις και τους μισθούς για τους εργαζόμενους, είναι χαρακτηριστικό παράδειγμα πώς εννοούν την ανάκαμψη.\nΝα σταματήσουμε την αρπαγή του μόχθου μας!\nΕδώ και τώρα:ΥΠΟΓΡΑΦΗ Εθνικής Γενικής Συλλογικής Σύμβασης με επαναφορά στα 751 ευρώ για όσους αμείβονται με το βασικό μισθό, ως ελάχιστη βάση για αυξήσεις στους κατώτατους μισθούς. Να επανέλθουν οι κατώτεροι κλαδικοί μισθοί στα επίπεδα του 2009. Να καταργηθεί το αίσχος των άθλιων μισθών πείνας, των 586 και 511 ευρώ. Κανένας εργαζόμενος χωρίς συλλογική σύμβαση. Να βάλουμε τέρμα στη σύγχρονη γκιλοτίνα των ατομικών συμβάσεων. Να καταργηθούν άμεσα όλοι οι αντεργατικοί νομοί που τσακίζουν τις συλλογικές συμβάσεις. Να αποκατασταθούν οι σταθερές εργασιακές σχέσεις.\nΕδώ και τώρα: Κάλυψη των απωλειών και πλήρη κρατική εγγύηση όλων των συντάξεων και των παροχών. Τα έχουν πληρώσει οι εργαζόμενοι με το παραπάνω! Να καλυφθούν άμεσα όλες οι ανάγκες των Ταμείων από το κράτος και τη μεγαλοεργοδοσία. Κατάργηση όλων των αντιασφαλιστικών νόμων και των εφαρμοστικών νόμων που επηρεάζουν την Κοινωνική Ασφάλιση και τις συντάξεις. Κατώτερη σύνταξη στα 600 ευρώ. Κανένας εργαζόμενος ανασφάλιστος. Άμεση αποκατάσταση των απωλειών, της 13ης και 14ης σύνταξης.\nΕδώ και τώρα:Κάλυψη ΟΛΩΝ ΤΩΝ ΑΝΕΡΓΩΝ για όσο διαρκεί η ανεργία. Επίδομα ανεργίας στα 600 ευρώ. Το διάστημα της ανεργίας να αναγνωρίζεται ως συντάξιμος χρόνος χωρίς επιβάρυνση των ανέργων. Να βαρύνονται το κράτος και οι εργοδότες. Να σταματήσει το σκλαβοπάζαρο των προγραμμάτων απασχόλησης\nΝα μην ανεχτούμε τις συνθήκες της σύγχρονης εξαθλίωσης!\nΌποιος ταυτίζει τα συμφέροντα των εργαζόμενων με τα κέρδη των επιχειρήσεων, όποιος βάζει τις δεσμεύσεις με την Ευρωπαϊκή Ένωση πάνω από την επιβίωση και την αξιοπρέπεια του εργαζόμενου λαού, βρίσκεται στην αντίπερα όχθη. Βρίσκεται στην πλευρά του παράδεισου για τη μεγαλοεργοδοσία και της κόλασης για τη συντριπτική πλειοψηφία του εργαζόμενου λαού.\nΜην περιμένεις “σωτήρες”!\nΑπό τη δράση μας, τους αγώνες μας, τις διεκδικήσεις μας, εξαρτάται η “σωτηρία” μας, η αξιοπρεπής ζωή, η μόνιμη και σταθερή δουλειά με δικαιώματα. Να απορρίψουμε την αυταπάτη ότι αν αλλάξουν οι διαχειριστές στην κυβέρνηση θα γίνει πιο ανθρώπινο το εκμεταλλευτικό σύστημα, πως θα γυρίσει ο τροχός. Η αναμονή, η εναπόθεση ελπίδας σε κυβερνητικές εναλλαγές αποδείχτηκε πως δε φέρνει πίσω κατακτήσεις. Η αδράνεια, η καθυστέρηση δημιουργεί νέες υποχωρήσεις, νέες απώλειες, σταθεροποιείται η φτώχεια και η εξαθλίωση.\nΝα σπάσουμε τα δεσμά της σύγχρονης σκλαβιάς!\nΟποιαδήποτε πρασινομπλέ ή ροζ διαπραγμάτευση στα πλαίσια της Ευρωπαϊκής Ένωσης, θα μας φορτώνει με νέες δεσμεύσεις για αντιλαϊκά μέτρα. Οι τωρινές υποσχέσεις-ψίχουλα κυβέρνησης και ΣΥΡΙΖΑ αποδεικνύουν πως η στρατηγική τους είναι ενιαία, προστατεύουν τον πλούτο των επιχειρηματικών ομίλων, δίνουν ώθηση για τη μεγαλύτερη κερδοφορία τους και από την άλλη δίνουν φούσκες-αέρα στους εργαζόμενους.\nΗ ζωή με αποδοχή των δεσμεύσεων και του χρέους σημαίνει ανεργία, φτώχεια, δυστυχία, μισή ζωή! Το εργατικό-λαϊκό κίνημα δε μπορεί να κάνει πίσω από το αίτημα για μονομερή διαγραφή του χρέους, για κατάργηση των μνημονίων και των δανειακών συμβάσεων και αποδέσμευση από την Ευρωπαϊκή Ένωση. Αλλιώς θα ζούμε κάτω από διαρκή «μνημόνια».\nΟι εργαζόμενοι είναι οι παραγωγοί του πλούτου!\nΑυτοί παράγουν, αυτοί κινούν τα εργοστάσια, τα λιμάνια, τις επιχειρήσεις.\nΤο μόνο αναγκαίο και ρεαλιστικό είναι ο παραγόμενος πλούτος να επιστρέψει στον παραγωγό του. Να κατευθυνθεί για την ικανοποίηση των σύγχρονων αναγκών των εργαζομένων, των λαϊκών στρωμάτων.\nΕνιαίο μέτωπο απέναντι στη γραμμή των μονοπωλιακών ομίλων\nTo ΠΑΜΕ χαιρετίζει τις εκατοντάδες συνδικαλιστικές οργανώσεις που συντόνισαν τις δυνάμεις τους και συμμετείχαν στο Πανελλαδικό συλλαλητήριο την 1η Νοέμβρη. Χαιρετίζει τη μεγάλη συμμετοχή συλλόγων αυτοαπασχολουμένων, αγροτών, γυναικών, νεολαίας, επιτροπών ανέργων που συζήτησαν και ένωσαν τις δυνάμεις τους για αυτόν τον παλλαϊκό-πανελλαδικό ξεσηκωμό.\nΤο βήμα που πραγματοποιήθηκε πρέπει να συνεχιστεί με νέα δυναμική, πανελλαδικά, κατά κλάδο, κατά περιοχή, σε κάθε τόπο δουλειάς. Καλούμε τις συνδικαλιστικές οργανώσεις με μεγαλύτερη επιμονή και αποφασιστικότητα να βρεθούν στους κλάδους, στις επιχειρήσεις, να ενημερώσουν τους εργάτες και τις εργάτριες, να μπουν μπροστά για να σηκωθεί άνεμος διεκδικήσεων σε κάθε κλάδο και χώρο δουλειάς.\nΌΛΟΙ ΚΑΙ ΌΛΕΣ ΣΤΗΝ ΑΠΕΡΓΙΑ 27 ΝΟΕΜΒΡΗ\nΟΛΟΙ ΚΑΙ ΟΛΕΣ ΣΤΗ ΣΥΓΚΕΝΤΡΩΣΗ ΤΟΥ ΠΑΜΕ ΟΜΟΝΟΙΑ 11πμ\nΕτικέτες Λαϊκή Συμμαχία και μαζικοί φορείς\nΑντιλαϊκά – αντεργατικά διαπιστευτήρια του ΣΥΡΙΖΑ\nσε Δήμο και Περιφέρεια\nΗ Δημοτική Αρχή του ΣΥΡΙΖΑ είναι εκτεθειμένη, στους γονείς και στους εργαζόμενους του δήμου μας, από την επιλογή της να βάλει σε συζήτηση και να υπερασπιστεί στο έκτακτο Δημοτικό Συμβούλιο της 23ης Οκτώβρη την πρόσληψη «εθελοντών-ακτιβιστών», όπως τους χαρακτήρισε, στους παιδικούς σταθμούς, ενώ γνώριζε ότι την προηγούμενη μέρα είχαν εγκριθεί 14 θέσεις συμβασιούχων για τους παιδικούς σταθμούς.\nΜε αυτή την προσπάθεια επιχειρεί να προωθήσει μια από τις πιο αντιδραστικές κατευθύνσεις της Ε.Ε. και της κυβέρνησης: τον εργασιακό «εθελοντισμό».\nΌλοι οι εκπρόσωποι της διοίκησης, στο έκτακτο δημοτικό συμβούλιο, υπεραμύνθηκαν της θέσης αυτής, φτάνοντας μάλιστα στο σημείο να παρουσιάσουν τον εργασιακό εθελοντισμό ως….μορφή πάλης και πίεσης!!\nΟ «εργασιακός εθελοντισμός» είναι πολιτική θέση του ΣΥΡΙΖΑ, συνειδητή επιλογή. Αποτελεί μαζί με τις ΚΟΙΝΣΕΠ σημαντικούς πυλώνες της λεγόμενης «κοινωνικής οικονομίας» που ευαγγελίζονται. Ο «εθελοντισμός» είναι βασική κατεύθυνση της ΕΕ εδώ και δεκαετίες που ενσωμάτωσε και θεσμοθέτησε στη χώρα μας η κυβέρνηση Σημίτη το 1998, με στόχο τη συρρίκνωση της κρατικής πρόνοιας, την προώθηση της ιδιωτικοποίησης και εμπορευματοποίησης των κοινωνικών υπηρεσιών.\nΔεν είναι η πρώτη φορά που στελέχη του ΣΥΝ/ΣΥΡΙΖΑ στην τοπική διοίκηση πρωτοστατούν στην ανατροπή των εργασιακών σχέσεων\nΤο στέλεχος του ΣΥΝ και δήμαρχος Λιβαδειάς κ.Παλαιολόγος ήταν ο πρώτος που προώθησε τη μερική απασχόληση και εισήγαγε το απαράδεκτο καθεστώς των stage στους δήμους\nΟ πρώτος που κατάργησε την ΕΓΣΣΕ (Εθνική γενική συλλογική σύμβαση εργασίας) μέσω των τοπικών συμφώνων απασχόλησης ήταν ο Νομάρχης Μαγνησίας του ΣΥΝ κ. Σκοτιώτης.\nΜεταξύ των πρωτοπόρων δημάρχων στην κατάργηση της Κυριακάτικης αργίας (ανοικτά καταστήματα 52 Κυριακές το χρόνο) ήταν ο δήμαρχος Σαρωνικού του ΣΥΡΙΖΑ κ. Φιλίππου\nΑπό τους πρώτους δήμαρχους που συνεργάστηκαν με ΜΚΟ στους δήμους, ο δήμαρχος Νέας Ιωνίας του ΣΥΡΙΖΑ κ. Γκότση\nΣτην ίδια λογική κινείται και η διοίκηση του ΣΥΡΙΖΑ στην Περιφέρεια\nΗ «αριστερή διοίκηση» ψήφισε αγκαλιά με τον «μνημονιακό» Σγουρό, τον «δεξιό» Μαντούβαλο και τον «νεοφιλελεύθερο» Τζήμερο ένα αντιλαϊκό προϋπολογισμό που μοιράζει απλόχερα δεκάδες εκατομμύρια στους επιχειρηματικούς ομίλους τη στιγμή που δίνει ψίχουλα για αντιπλημμυρικά έργα και αναγκαίες υποδομές. Χρηματοδοτούν αδρά έργα που προεκλογικά κατήγγειλαν, ενώ αρνήθηκαν να εντάξουν στον προϋπολογισμό την κατασκευή του 3ου Γυμνασίου – Λυκείου Φιλαδέλφειας-Χαλκηδόνας.\nΗ Λαϊκή Συσπείρωση χαιρετίζει τους γονείς, τους εργαζόμενους στους παιδικούς σταθμούς και στο δήμο που δεν αποδέχθηκαν τον εμπαιγμό και απέρριψαν τις επιδιώξεις της δημοτικής αρχής για την προώθηση της «εθελοντικής εργασίας».\nΚαλεί όλους τους εργαζόμενους και τα λαϊκά στρώματα της περιοχής να βγάλουν συμπεράσματα.\nΔεν έχουμε τίποτα να περιμένουμε από πολιτικές δυνάμεις που έχουν την ΕΕ κορώνα στο κεφάλι και πίνουν νερό στο όνομα της επιχειρηματικότητας και ανταγωνιστικότητας του κεφαλαίου.\nΧρειάζεται να υπάρξει οργάνωση και δράση τώρα\nΑν τα προηγούμενα χρόνια στο Δήμο μας πάρθηκαν πίσω τα τροφεία και διασφαλίστηκαν στοιχειώδεις όροι λειτουργίας των παιδικών σταθμών αυτό έγινε χάρη στον αγώνα των γονιών, των εργαζομένων.\nΑν σήμερα μπήκε φραγμός σε μια πολύ επικίνδυνη εξέλιξη αυτό έγινε χάρη στις αντιδράσεις εργαζομένων – γονιών.\nΑν θέλουμε να γίνουν βήματα αύριο προς τα μπρος είναι ανάγκη να αποδυναμωθεί η λογική του συμβιβασμού και των περιορισμένων απαιτήσεων που καλλιεργούν οι δυνάμεις του ευρωμονόδρομου.\nΛαϊκή Συσπείρωση Φιλαδέλφειας – Χαλκηδόνας\nΗ «Λαϊκή Συσπείρωση» για την 24η συνεδρίαση του Περιφερειακού Συμβουλίου Αττικής - 902.gr\nστις 9:25 π.μ.\nΣήμερα συνεδριάζει το Περιφερειακό Συμβούλιο Αττικής, όπου η «Λαϊκή Συσπείρωση» ζητά συζήτηση για τις πλημμύρες - 902.gr\nστις 9:24 π.μ.\nΠεριφέρεια Αττικής: Σταθερός προσανατολισμός στην εξυπηρέτηση μεγάλων συμφερόντων - 902.gr\nστις 9:23 π.μ.\nΤεράστιες οι ζημιές από τις πλημμύρες στην Αττική (ΦΩΤΟ - ΒΙΝΤΕΟ) - 902.gr\nστις 9:22 π.μ.\nΓια τα όσα συμβαίνουν στο Δήμο μας! ΑΝΑΚΟΙΝΩΣΗ ΛΑΙΚΗΣ ΣΥΣΠΕΙΡΩΣΗΣ Ν.Φ. - Ν.Χ. 21-10-2014\nΑΝΑΚΟΙΝΩΣΗ ΛΑΙΚΗΣ ΣΥΣΠΕΙΡΩΣΗΣ\nΝέας Φιλαδέλφειας - Νέας Χαλκηδόνας\nΟύτε ένα μήνα δεν άντεξαν οι προεκλογικές κορώνες του ΣΥΡΙΖΑ στο Δήμο μας. Σε πλήρη αρμονία με τη γενικότερη γραμμή του ΣΥΡΙΖΑ που από τη μια δίνει καθημερινά εξετάσεις στα σαλόνια της πλουτοκρατίας και από την άλλη προσπαθεί να πείσει τους εργαζόμενους να ζουν χωρίς προσδοκίες και να λένε ευχαριστώ για ένα ξεροκόμματο. Σε αυτή τη ρότα και η Δημοτική Αρχή με θέσεις και εισηγήσεις που δεν έχουν να ζηλέψουν τίποτα από τους Δημάρχους της ΝΔ και του ΠΑΣΟΚ.\nΗ πολυδιαφημισμένη προεκλογικά παροχή δεκατιανού στα σχολεία, έγινε περιορισμένο «πιλοτικό πρόγραμμα» το οποίο ελπίζουν να στηρίξουν με… χορηγούς κι έτσι η όποια εγγραφή στον προϋπολογισμό είναι ενδεικτική.\nΣτα αθλητικά – πολιτιστικά προγράμματα του δήμου από το προεκλογικό «δικαίωμα για όλους» πήγαμε στο μετεκλογικό «περάστε από το ταμείο». Το μέγεθος του εμπαιγμού της δήθεν «κοινωνικής πολιτικής» αποτυπώνεται στην εισήγηση της «αριστερής διοίκησης» όπου προτείνανε… έκπτωση (ούτε καν απαλλαγή) για όσους έχουν ετήσιο εισόδημα … 6000€, δηλαδή παίρνουν κάτω από 430€ το μήνα – κάτω και από αυτό το επίσημο όριο φτώχειας!!! Και αφού καταβάλλουν τον οβολό τους για άλλη μια φορά εργαζόμενοι, συνταξιούχοι, άνεργοι, μισοαπασχολούμενοι να προσέλθουν στο δήμο να καταλάβουν ως… εθελοντές θέσεις εργασίας.\nΑποκαλυπτικές ήταν και οι τοποθετήσεις των στελεχών του ΣΥΡΙΖΑ στην πρόταση της Λαϊκής Συσπείρωσης για απαλλαγή των ανέργων από τα δημοτικά τέλη, την ελάφρυνση των εργαζόμενων και μικροεπαγγελματών, που ουσιαστικά αφορούσε στην εφαρμογή προηγούμενης απόφασης του ΔΣ, στη συζήτηση για την παροχή δεκατιανού γεύματος στα σχολεία και την επιβολή συνδρομών στις αθλητικές και πολιτιστικές δραστηριότητες του Δήμου μας. Ο ένας αντιδήμαρχος έψαχνε στις διατυπώσεις για να μην ψηφίσει, η άλλη αντιδήμαρχος εξηγούσε «ριζοσπαστικά» τις συνδρομές στα ΚΑΠΗ ότι «έτσι τα βρήκαμε» καθώς και ότι η πρόταση της λαϊκής συσπείρωσης για κατάργηση των συνδρομών στις αθλητικές και πολιτιστικές δραστηριότητες (που θα δουλεύουν με εθελοντές και εργαζόμενους του Δήμου!) είναι ζήτημα που θα λυθεί στο Σοσιαλισμό!, τρίτος αντιδήμαρχος δήλωνε χωρίς περιστροφές ότι είναι υπέρ της πληρωμής στα προγράμματα για «λόγους ποιότητας»!!!!!\nΑντί να απολογηθούν για την κατάσταση στους παιδικούς σταθμούς, που υπολειτουργούν 2ο μήνα, αποκλείοντας δεκάδες παιδιά– επανάληψη του ίδιου έργου που είδαμε πριν 2 χρόνια, για το γεγονός ότι για πρώτη φορά στην ιστορία του δήμου υπήρξε παιδικός σταθμός που παρέμεινε κλειστός μισό μήνα, και όλα αυτά όταν στις 30 Ιούνη κόμπαζαν για τη συνεργασία τους με την προηγούμενη δημοτική αρχή για τη «διασφάλιση της εύρυθμης λειτουργίας των παιδικών σταθμών και του βρεφονηπιακού σταθμού» ψάχνουν δικαιολογίες για την αδράνειά τους.\nΑποκορύφωμα το επικίνδυνο και ανεύθυνο πυροτέχνημα του Δημάρχου να λειτουργήσουν οι παιδικοί σταθμοί με … εθελοντές!!!\nΗ δημοτική αρχή πατώντας σε υπαρκτές και επείγουσες κοινωνικές ανάγκες όπως η συντήρηση και ο καθαρισμός ελεύθερων χώρων, λειτουργία παιδικών σταθμών κ.λ.π. προβάλει τον εθελοντισμό και την θεσμοθέτηση που έχει σαν στόχο να γίνει συνείδηση στους εργαζόμενους, στους ανέργους, στους μαθητές ότι το περιβάλλον, η καθαριότητα, η υγεία, η παιδεία αποτελούν ατομική ευθύνη.\nΑπαλλάσσουν με αυτό τον τρόπο το κράτος και την πολιτεία από τις ευθύνες για τη λειτουργία των κοινωνικών δομών, φορτώνοντας στις πλάτες της λαϊκής οικογένειας ένα ακόμα βάρος.\nΗ συγκυβέρνηση και οι διάφοροι υποψήφιοι διαχειριστές του συστήματος τη στιγμή που η ανεργία, η απλήρωτη εργασία έχει εκτοξευτεί στα ύψη ζητούν τον εργασιακό εθελοντισμό με σκοπό τη μείωση έως απαλλαγή των προϋπολογισμών από διάφορες κοινωνικές δαπάνες ώστε να υπάρχουν χρήματα για τους βιομήχανους τους τραπεζίτες, τους εφοπλιστές.\nΟι λαϊκές οικογένειες, οι άνεργοι, οι άνθρωποι του μόχθου, οι νέοι να βγάλουν συμπεράσματα. Όσο «διεκδικητική» είναι η Δημοτική Αρχή του ΣΥΡΙΖΑ απέναντι σε Κυβέρνηση και Περιφέρεια, το ίδιο θα είναι και μια «κυβέρνηση της αριστεράς» απέναντι σε ΕΕ, ΔΝΤ και μεγάλο κεφάλαιο.\nΚαλούμε ιδιαίτερα τους γονείς, τους εργαζόμενους στο δήμο να ακυρώσουν την επικίνδυνη πρόθεση της Δημοτικής Αρχής να βάλει «εθελοντές» στους παιδικούς σταθμούς.\nΗ ζωή μας κάθε μέρα κάνει άλματα προς τα πίσω για να να αυξάνονται τα κέρδη και τα προνόμια των μονοπωλιακών ομίλων, των λίγων. Εκατοντάδες χιλιάδες σήμερα πιέζονται στην πρέσα της ανεργίας, χιλιάδες εργαζόμενοι εργάζονται ευέλικτα και κακοπληρωμένα. Παίρνουν πίσω όχι μόνο δικαιώματα που κατακτήθηκαν βήμα-βήμα με αδιάκοπους αγώνες και αίμα αλλά μας γυρνούν στην εποχή του μαστίγιου, στην ασταμάτητη δουλειά ήλιο με ήλιο για ένα κομμάτι ψωμί.\nΓια να ανασάνουμε χρειάζεται ανατροπή της βαρβαρότητας που ζούμε.\nΝα ξαποστείλουμε όσους κάθονται στο σβέρκο μας!\nΝα θρυμματίσουμε το μέλλον που μας προετοιμάζουν.\nΜπορούμε να ζήσουμε καλύτερα!\nΟΛΟΙ και ΟΛΕΣ\nστο ΠΑΝΕΛΛΑΔΙΚΟ ΣΥΛΛΑΛΗΤΗΡΙΟ\nΣΑΒΒΑΤΟ 1η ΝΟΕΜΒΡΗ, στο Σύνταγμα, 12 μμ\nστις 9:34 π.μ.\nΚΚΕ: Επαναφορά του κατώτατου μισθού στα 751 ευρώ για όλους\nΗ άμεση αποκατάσταση των εισοδημάτων στην προ κρίσης κατάσταση και η κάλυψη των απωλειών αποτελούν για το ΚΚΕ επείγον μέτρο για την ανακούφιση της εργατικής οικογένειας.\nΓι’ αυτό, μαζί με τις θέσεις και τις προτάσεις νόμου για την προστασία των ανέργων και την ανακούφιση του λαού από φόρους και χρέη, κατέθεσε στη Βουλή και νόμο στον οποίο προτείνει:\nΕπαναφορά του κατώτατου μισθού στα 751 ευρώ για όλους (και για τους εργαζόμενους από 18 έως 25 ετών) και κατώτατο μεροκάματο στα 33,57 ευρώ ως βάση για την υπογραφή νέας Εθνικής Γενικής Συλλογικής Σύμβασης Εργασίας με ουσιαστικές αυξήσεις.\nΚαθολική ισχύς και υποχρεωτικότητα των Συλλογικών Συμβάσεων Εργασίας. Εφαρμογή της μετενέργειας μέχρι την υπογραφή νέας ΣΣΕ.\nΚατάργηση της δυνατότητας για υπογραφή, με τις Ενώσεις Προσώπων, συμβάσεων με μισθούς χαμηλότερους από τις Κλαδικές Συμβάσεις.\nΚατάργηση όλων των ελαστικών μορφών εργασίας, της μερικής απασχόλησης, της εκ περιτροπής εργασίας και της διευθέτησης του χρόνου εργασίας, όπως και του θεσμού του δανεισμού των εργαζομένων. Μόνο έτσι θα έχει κάποιο ουσιαστικό αντίκρισμα, για όσους αμείβονται με τον κατώτατο μισθό και μεροκάματο, η επαναφορά του μισθού στα 751 ευρώ.\nΕπαναφορά του 13ου και 14ου μισθού και της 13ης και 14ης σύνταξης για όλους τους συνταξιούχους.\nΚατάργηση όλων των ρυθμίσεων και Προεδρικών Διαταγμάτων που προβλέπουν την αύξηση του ορίου απολύσεων και τη μείωση των αποζημιώσεων.\nΕπαναφορά των οικογενειακών, των κλαδικών και άλλων επιδομάτων που καταργήθηκαν.\nΚαµιά αναµονή, τέλος οι αυταπάτες και η µοιρολατρία!\nΗ σφαγή των μισθών και των εργασιακών δικαιωμάτων μας δεν είναι προσωρινή. Αυτός είναι ο μόνιμος στόχος του μεγάλου κεφαλαίου για να προστατεύσει τα κέρδη του στη φάση της κρίσης και για να έχει υψηλή κερδοφορία και στη φάση της ανάπτυξης.\nΑυτό αποδεικνύουν: Οι αποφάσεις της ΕΕ, η πολιτική της κυβέρνησης ΝΔ - ΠΑΣΟΚ. Σε αυτή την κατεύθυνση κινούνται και οι θέσεις του ΣΥΡΙΖΑ.\nΗ κυβέρνηση, με ψέματα και εκβιασμούς, συνεχίζει την επίθεση στο εισόδημα, στα εργασιακά και ασφαλιστικά δικαιώματα. Ο ΣΥΡΙΖΑ δίνει εξετάσεις στους επιχειρηματικούς ομίλους και την ΕΕ και κοροϊδεύει το λαό.\nΚΑΤΩ ΟΙ ΦΟΡΟΙ\nΔημοτικό Συμβούλιο Πρακτικά\nΚΚΕ Φιλαδέλφεια Χαλκηδόνα\nΛΑΣ Φιλαδέλφειας Χαλκηδόνας\nΔΕΝ είσαι μόνος!\nΝα σας στέλνουμε τα νέα μας;


Ρώσος μηχανικός έκανε Lada να βγάζει φλόγες από προβολείς\nΡώσος μηχανικός έκανε ένα Lada να βγάζει φλόγες από τους προβολείς του\nΟ Βάχαν Μικαελιάν είναι πασίγνωστος μηχανικός αυτοκινήτων στην Ρωσία για τις μετατροπές και τις αναβαθμίσεις που κάνει στα οχήματα.\nΠριν από μερικές μέρες ο Μικαελιάν μετέτρεψε φλογοβόλα τους δύο μπροστινούς προβολείς ενός Lada 1600, με το σχετικό βίντεο να είναι άκρως εντυπωσιακό. Οι φλόγες του αυτοκινήτου καταλήγουν από την πόρτα του συνεργείου στον μαντρότοιχο, σε μια μεγάλη απόσταση.\nΟ Μικαελιάν ονόμασε το όχημα «δράκο και θεωρεί ότι πρόκειται για το πρώτο αυτοκίνητο στον κόσμο που μπορεί να πετάξει φωτιά. Δεν έχει αποκαλύψει με ποιον τρόπο κατάφερε να κάνει αυτή την μετατροπή, ωστόσο είπε ότι θα χρησιμοποιήσει το Lada-«δράκο» για κάψει ένα άλλο αυτοκίνητο σε αγώνα επίδειξης.\n«Φίλοι μου είδατε την ισχυρή φλόγα που βγάζει ο «δράκος» μου; Στις 15 Αυγούστου θα κάνουμε ένα άλλο αυτοκίνητο. Κάντε τα αυτοκίνητά σας καλύτερα. Θα υπάρξει μια καυτή μάχη», ανέφερε.\nΟι χρήστες στα μέσα κοινωνικής δικτύωσης έδειχναν να μένουν εντυπωσιασμένοι με το αυτοκίνητο και το σύγκριναν με τον δράκο Drogon από το Game of Thrones.\nΙπτάμενος δίσκος στην Πάδολα της Ιταλίας, το 1952\nΠαίζοντας μπουζούκι κατά τη διάρκεια χειρουργείου στον εγκέφαλο


Καμάλα Χάρις: Η Δημοκρατική αφροαμερικανή γερουσιαστής που φιλοδοξεί να κόψει το δρόμο του Τραμπ\nH απόφαση της Καμάλα Χάρις – του «θηλυκού Ομπάμα», όπως την αποκαλούν αμερικανικά ΜΜΕ- να ανακοινώσει ανήμερα της επετείου γέννησης του Μάρτιν Λούθερ Κινγκ την υποψηφιότητά της για τις προεδρικές εκλογές του 2020 δεν ήταν τυχαία.\nΠρόκειται για μια ημέρα υψηλού συμβολισμού για αυτήν την κόρη μεταναστών που συμμετείχαν στο κίνημα για τα ατομικά δικαιώματα. «Είναι μία πολύ ξεχωριστή ημέρα για όλους εμάς τους Αμερικανούς και είναι τιμή μου να κάνω την ανακοίνωση αυτή την ημέρα που είναι αφιερωμένη στην μνήμη του», είπε η πρώτη Αφροαμερικανή που φιλοδοξεί να ανακόψει την πορεία του Ντόναλντ Τραμπ προς μια δεύτερη θητεία. Και τόνισε: «Το μέλλον της χώρας μας εξαρτάται από εμάς και από εκατομμύρια άλλους που υψώνουμε την φωνή μας για να υπερασπισθούμε τις αμερικανικές αξίες. Γι΄αυτό είμαι υποψήφια για την προεδρία των Ηνωμένων Πολιτειών».\nΕάν φθάσει στον σκοπό της – περνώντας μέσα από τις συμπληγάδες της κούρσας για το χρίσμα του Δημοκρατικού Κόμματος- θα έχει επιτύχει δύο πρωτιές: θα είναι η πρώτη γυναίκα, αλλά και η πρώτη μαύρη, πρόεδρος των Ηνωμένων Πολιτειών.\nΑλλωστε, η ζωή της Κάμαλα Χάρις είναι γεμάτη τέτοιες πρωτιές, όπως σημειώνει το ΑΠΕ-ΜΠΕ. Επειτα από δύο θητείες εισαγγελέα στο Σαν Φρανσίσκο (2004-2011), εξελέγη , δύο φορές, γενική εισαγγελέας της Καλιφόρνια (2011-2017) και έγινε έτσι η πρώτη γυναίκα και η πρώτη μαύρη επικεφαλής των δικαστικών υπηρεσιών της πολυπληθέστερης πολιτείας των ΗΠΑ.\nΗ 54χρονη πολιτικός μεγάλωσε στο Όκλαντ της προοδευτικής Καλιφόρνια της δεκαετίας του ’60. Αλλωστε οι γονείς της γνωρίστηκαν στο εμβληματικό πανεπιστήμιο Berkeley. Ο πατέρας της, ο Ντόναλντ Χάρις, «ένας αξιοσέβαστος οικονομολόγος», είναι Τζαμαϊκανός. Και η Ινδή μητέρα της , η Σιαμάλα Κοπαλάν, έφθασε στα 19 της χρόνια στις ΗΠΑ για να σπουδάσει και στην συνέχεια να επιστρέψει στην χώρα της για να παντρευτεί. Αντ’ αυτού, παρέμεινε στις ΗΠΑ, δραστηριοποιήθηκε στο κίνημα για το ατομικά δικαιώματα και έγινε «σπουδαία ερευνήτρια για τον καρκίνο».\nMε αυτό το βότανο προστατεύεσαι από καρκίνο και διαβήτη!\nΥγεία και ευτυχία – Η αλλαγή στην καθημερινότητα που κάνει τη διαφορά


Με τον εκλεκτό της Άγκυρας η ΕΕ στο Κραν Μοντάνα – News of the Greek Diaspora\nΟ «εκλεκτός» της Άγκυρας, Αντιπρόεδρος της Κομισιόν, Φρανς Τίμερμανς, θα εκπροσωπήσει την ΕΕ στη Διάσκεψη του Κραν Μοντάνα, πλαισιωμένος από τον προϊστάμενο της Υπηρεσίας Υποστήριξης Μεταρρυθμίσεων, Μάρτεν Φερβέι και τον συνταγματολόγο Πίετερ Βαν Νούφελ.\nΟ Ζαν Κλοντ Γιούνκερ ανέφερε την Τετάρτη στον πρόεδρο Αναστασιάδη ότι ο Ολλανδός κ. Τίμερμανς θα εκπροσωπήσει την ΕΕ στη Διάσκεψη της Ελβετίας και ότι έχει ήδη ενημερώσει εν προκειμένω τον ΓΓ του ΟΗΕ, Αντόνιο Γκουτέρες, στον οποίο απέστειλε επιστολή.\nΌπως απεκάλυψε ο «Φ», ο κ. Τίμερμανς αναφέρεται στον «μυστικό» οδικό χάρτη, τον οποίο έδωσε ο Ζαν Κλοντ Γιούνκερ προς τον Ρετζέπ Ταγίπ Ερντογάν, ως το πρόσωπο που θα αναλάβει ρόλο συντονιστή στην προώθηση των ευρωτουρκικών σχέσεων με στόχο την έναρξη διαβουλεύσεων για αναβάθμιση της Τελωνειακής Ένωσης της Τουρκίας στα τέλη του 2017, καθώς και για την ελευθέρωση των θεωρήσεων διαβατηρίων.\nΘεωρείται ο αρχιτέκτονας της Κομισιόν στη συμφωνία με την Άγκυρα για το Μεταναστευτικό και χαίρει ιδιαίτερης εκτίμησης από την κυβέρνηση Ερντογάν.\nΑυτός είναι άλλωστε ο λόγος για τον οποίο ο κ. Γιούνκερ έχει περιορίσει τη «δράση» του αρμοδίου Επιτρόπου Διεύρυνσης, Γιοχάνες Χαν, αλλά και της Ύπατης Εκπροσώπου για την Εξωτερική Πολιτική και Πολιτική Ασφάλειας, Φεντερίκα Μογκερίνι, οι οποίοι δεν φέρονται να έχουν την «απαραίτητη χημεία» με την κυβέρνηση Ερντογάν.\nΗ συνάντηση Αναστασιάδη-Γιούνκερ διήρκεσε 30 λεπτά και σύμφωνα με εκπρόσωπο της Κομισιόν ήταν «εγκάρδια». Όπως είναι σε θέση να γνωρίζει ο «Φ», ο κ. Γιούνκερ ανέφερε προς τον πρόεδρο Αναστασιάδη ότι ο λόγος που αποστέλλει στο Κραν Μοντάνα τον κ. Τίμερμανς είναι γιατί γνωρίζει τα θέματα που αφορούν στην Τουρκία…\nΑμέσως μετά τη συνάντηση με τον Πρόεδρο της Κομισιόν, ο Νίκος Αναστασιάδης συναντήθηκε με τον Πρόεδρο του Ευρωπαϊκού Συμβουλίου Ντόναλντ Τουσκ.\nΟ Πρόεδρος της Δημοκρατίας ενημέρωσε για τις εξελίξεις στο Κυπριακό, ενώ ζήτησε από τον κ. Τουσκ να ασκήσει την επιρροή του προς την Τουρκία και να μεταφέρει μήνυμα προς την κυβέρνηση Ερντογάν ότι ενδεχόμενη εποικοδομητική στάση για λύση του Κυπριακού θα λειτουργήσει ανάλογα-θετικά και στην ευρωπαϊκή προοπτική της υποψήφιας χώρας.\nΣύμφωνα με τις ίδιες πληροφορίες, ο κ. Τουσκ ρώτησε τον Πρόεδρο της Δημοκρατίας εάν αναμένει θετικές εξελίξεις στο Κραν Μοντάνα. Ο κ. Αναστασιάδης απάντησε ότι δεν έχει θετικές ενδείξεις, αλλά ελπίζει ότι η Τουρκία θα τον ξαφνιάσει ευχάριστα.\nΌπως επίσης πληροφορούμαστε, ο Πρόεδρος του Ευρωπαϊκού Συμβουλίου, Ντόναλντ Τουσκ, έχει αποδεχθεί αίτημα της Λευκωσίας προκειμένου ο πρόεδρος Αναστασιάδης να προβεί σε ενημέρωση της Συνόδου Κορυφής, σε σχέση με το Κυπριακό, την Πέμπτη, στο πλαίσιο του δείπνου των «28».\nΕξάλλου, σύμφωνα με γραπτή ανακοίνωση που εξέδωσε η Προεδρία της Δημοκρατίας, ο Νίκος Αναστασιάδης διαμήνυσε στο πλαίσιο των επαφών του «τη δέσμευση και την αποφασιστικότητά του να εργαστεί αόκνως για την εξεύρεση μιας συνολικής λύσης του Κυπριακού».\nΠροστίθεται ότι ο Πρόεδρος Αναστασιάδης επανέλαβε τη σημασία προόδου στα θέματα ασφάλειας και εγγυήσεων, υπογραμμίζοντας τον καθοριστικό ρόλο που η Τουρκία οφείλει να διαδραματίσει.\nPrevious ΕΠΙΣΤΗΜΟΝΕΣ: Επείγον κάλεσμα για μία νέα στρατηγική στο Κυπριακό\nNext Νέα πρόκληση της Τουρκίας: Διάβασαν το Κοράνι μέσα στην Αγιά Σοφιά\nOne thought on “Με τον εκλεκτό της Άγκυρας η ΕΕ στο Κραν Μοντάνα”\nPingback: Αποκάλυψη: Η δομή του απαράδεκτου εγγράφου Άιντα και οι παγίδες για Κύπρο και Ελλάδα – News of the Greek Diaspora


Οίκος του Χάναου - Βικιπαίδεια\nΟίκος του Χάναου\nΟ Οίκος του Χάναου, γερμ.: Haus von Hanau, ήταν ένας ευγενής Οίκος στη Γερμανία, που δραστηριοποιήθηκε από το π. 1125 ως το 1736. Αρχικά ήταν κύριοι του Χάναου, αλλά το 1429 ο Ράινχαρντ Β΄ αναβιβάστηκε σε κόμη του Χάναου. Το Χάναου ήταν υποτελές φέουδο της Έσσης. Ο Ράινχαρντ Β΄ είχε δύο γιους, τον Ράινχαρντ Γ΄ με τον οποίο συνεχίστηκε ο κύριος κλάδος ως Χάναου ως Χάναου-Μύντσενμπεργκ, και τον Φίλιππο Α΄ ιδρυτή του πλάγιου κλάδου του Χάναου-Λίχτενμπεργκ . Ο κύριος κλάδος εξέλιπε το 1641 και το Μύντσενμπεργκ περιήλθε μετά από συμφωνία στην Έσση-Κάσσελ. Ο κλάδος Χάναου-Λίχτενμπεργκ εξέλιπε το 1736 με τον Ιωάννη-Ράινχαρντ Γ΄ και το Χάναου κληρονόμησε η κόρη του Καρλόττα. Αυτή παντρεύτηκε τον Λουδοβίκο Η΄ λάντγκραβο της Έσσης-Ντάρμστατ, έτσι το Χάναου περιήλθε στον Οίκο της Έσσης.\nΟ θυρεός του κυρίου του Χάναου: τρία χρυσά λοχιόσημα (chevrons) επί ερυθρού πεδίου.\nΗ οικογένεια είχε αρχικά στην κατοχή της το κάστρο του Ντόρφελντεν, αλλά όταν απέκτησε το κάστρο του Χάναου, έμεινε γνωστή με το όνομα του τελευταίου αυτού κάστρου. Το Χάναου-Μύντσενμπεργκ βρίσκεται από τους πρόποδες του όρους Τάουνους ως το Σπέσαρτ και παό το (Μπαντ) Νάουχαϊμ ως το Όντενβαλντ. Το Χάναου-Λίχτενμπεργκ βρίσκεται στην Αλσατία. Ο Φίλιππος Α΄ έλαβε αρχικά το Μπάμπενχαουζεν, αλλά μετά από επιγαμία έλαβε το Λίχτενμπεργκ και ονομάστηκε κόμης του Χάναου-Λίχτενμπεργκ. Το 1866 η Πρωσία προσάρτησε την Έσση-Κάσσελ και το Χάναου-Μύντσενμπεργκ.\nΤο 1853 ο Φρειδερίκος-Γουλιέλμος Α΄ εκλέκτορας της Έσσης-Κάσσελ νυμφεύτηκε μοργανατικά τη Γερτρούδη και απένειμε σε αυτήν και στους απογόνους του από αυτήν τον τίτλο του πρίγκιπα, -ισσας του Χάναου. Απόγονοι αυτών των πριγκίπων υπάρχουν ως την εποχή μας.\nΓενεαλογία του Οίκου του Χάναου[Επεξεργασία | επεξεργασία κώδικα]\nκύριος του Χάναου\nσύζ. Αικατερίνη του Νάσσαου-Μπάιλσταϊν\nκόμης του Χάναου\nσύζ. Μαργαρίτα του Παλατινάτου-Μόσμπαχ\nκόμης του Χάναου-Λίχτενμπεργκ\nκόμης του Χάναου-Μύντσενμπεργκ\nσύζ. Αδριάνα του Νάσσαου-Ντίλενμπουργκ\nσύζ. Άννα του Ίζενμπουργκ-Μπύντινγκεν\nσύζ. Αικατερίνη του Σβάρτσμπουργκ-Μπλάνκενμπουργκ\nσύζ. Σίβυλλα του Μπάντεν\nκύριος του Βίλστετ\nσύζ. Γιουλιάνα του Στόλμπεργκ\nσύζ. Ελεονώρα του Φύρστενμπεργκ\nσύζ. Ελένη του Παλατινάτου-Ζίμμερν\nσύζ.1.Λουδοβίκα Μαργαρίτα του Τσβάιμπρυκεν-Μπιτς\nσύζ. Μαγδαληνή του Βάλντεκ\nσύζ. Αικατερίνη Βελγική του Νάσσαου\nπρύτανης Πανεπ. Χαϊδελβέργης\nσύζ.2.Δωροθέα Ντιάνα του Ζαλμ\nσύζ. Σίβυλλα Χριστίνα του Άνχαλτ-Ντέσαου\nσύζ. Σουζάνα Μαργαρίτα του Άνχαλτ-Ντέσαου\n(1) Ιωάννης-Ράινχαρντ Β΄\nσύζ. Άννα Μαγδαληνή του Παλατινάτου-Μπίρκενφελντ-Μπίσβαϊλερ\nσύζ.1.Μαγδαληνή Κλαυδία του Παλατινάτου-Τσβάιμπρυκεν-Μπίρκενφελντ-Μπίσβαϊλερ\n2.Καρλόττα Βιλελμίνη της Σαξονίας-Κόμπουργκ-Ζάαλφελντ\nσύζ. Δωροθέα Φρειδερίκη του Βρανδεμβούργου-Άνσμπαχ\nσύζ. Λουδοβίκος Η΄\nλάντγκραβος της Έσσης-Ντάρμστατ\nΟ θυρεός του κόμη του Χάναου.\nO θυρεός του Χάναου-Λίχτενμπεργκ: επάνω αριστερά του Χάναου, επάνω δεξιά του Τσβάιμπρυκεν, κάτω αριστερά του Λίχτενμπεργκ, κάτω δεξιά του Όχσενσταϊν, επάνω-από-όλα του Μπιτς.\nΠρίγκιπες του Χάναου και κόμητες του Σάουμπουργκ.\nΑνακτήθηκε από "https://el.wikipedia.org/w/index.php?title=Οίκος_του_Χάναου&oldid=9189382"\nΤελευταία τροποποίηση 20:47, 17 Δεκεμβρίου 2021.


Μητσοτακέικο: Λουδοβίκεια γελοιογραφική παράκρουση… - EPIOSYINFO\nHome Πολιτικη Μητσοτακέικο: Λουδοβίκεια γελοιογραφική παράκρουση…\nCharis στις 7:26:00 μ.μ. Πολιτικη,\nΑναλυτικά διαβάστε το εύστοχο και παραστατικό κείμενο της Έλενας Ακρίτα (να, που σε κάποια ζητήματα συμφωνούμε και με την Ακρίτα):\nΣκέψου τώρα εσύ να μην είσαι Έλληνας. Σκέψου να μην έχεις ζήσει καν στην Ελλάδα. Και να πρέπει κάποιος να σού εξηγήσει πώς σε ένα διεθνές οικονομικό φόρουμ όπως αυτό των Δελφών, συμμετέχουν ως ομιλητές εννέα μέλη της οικογένειας του πρωθυπουργού Κυριάκου Μητσοτάκη. Δεν ξέρω αν με καταλαβαίνεις εσύ ο Σουηδός ο..νορμάλ ο άνθρωπος. Γίνεται φόρουμ. Διεθνές. Επιστημονικό. Στους Δελφούς. Και θα μιλήσουν εκεί τον Μάρτιο:\nΈλενα Ακρίτα / fb


Αναπνοές και Χαλάρωση - Υγεία και Ομορφιά\nΑπάντηση: Η αναπνοή είναι η ζωτικότερη λειτουργία του ανθρώπινου σώματος.\nΕπηρεάζει τις λειτουργίες όλων των κυττάρων και είναι στενά συνδεδεμένη με τη λειτουργία του εγκεφάλου και με κάθε πλευρά της ανθρώπινης ύπαρξης.\nΠολλοί άνθρωποι αναπνέουν με λανθασμένο τρόπο, χρησιμοποιώντας μόνο ένα μικρό μέρος της χωρητικότητας των πνευμόνων τους.\nΈτσι η αναπνοή γίνεται γενικά ρηχή, στερώντας το σώμα από οξυγόνο και Πράνα (ζωτική ενέργεια) που είναι ουσιώδη για την καλή του υγεία.\nΗ ρυθμική, αργή και βαθιά αναπνοή υποκινεί και υποκινείται από τις ήρεμες και ευχάριστες καταστάσεις του νου.\nΗ ακανόνιστη αναπνοή διακόπτει τους ρυθμούς του εγκεφάλου και οδηγεί σε σωματικά, συναισθηματικά, και νοητικά μπλοκαρίσματα.\nΑυτά με την σειρά τους οδηγούν σε εσωτερική σύγκρουση, μη- ισορροπημένη προσωπικότητα, άτακτο τρόπο ζωής και ασθένεια.\nΟι τεχνικές αναπνοής της Γιόγκα (Πραναγιάμα) καθιερώνει πρότυπα ρυθμικής αναπνοής, και σταδιακά αποκαθιστά τους φυσικούς και ήρεμους ρυθμούς του σώματος και του νου.\nΣαβάσανα (στάση χαλάρωσης).\nΞαπλώστε ανάσκελα στο κρεβάτι σας ή πάνω σε μια διπλωμένη κουβέρτα στο πάτωμα.\nΦέρτε τα χέρια σας στο πλάι του σώματος χωρίς να ακουμπάνε στο σώμα με τις παλάμες χαλαρές στραμμένες προς τα επάνω.\nΑπομακρύνετε τα πόδια και τοποθετήσετε σε μια άνετη θέση, με τα πέλματα χαλαρά προς τα έξω.\nΚάτω από τον αυχένα μπορεί να τοποθετηθεί ένα λεπτό μαξιλαράκι ή μια διπλωμένη πετσέτα για περισσότερη άνεση.\nΤο κεφάλι και η σπονδυλική στήλη χρειάζεται να είναι ευθυγραμμισμένα.\nΚλείστε απαλά τα βλέφαρα.\nΧαλαρώστε και κρατήστε ακίνητο όλο το σώμα.\nΚοιλιακή (ή διαφραγματική) αναπνοή.\nΠαραμείνετε στην στάση Σαβάσανα με χαλαρωμένο ολόκληρο το σώμα.\nΠαρατηρήστε την αυθόρμητη αναπνοή χωρίς να την ελέγχετε.\nΑφήστε την εντελώς αυθόρμητη.\nΣυνεχίστε την παρατήρηση της φυσικής αναπνοής για ένα χρονικό διάστημα.\nΤοποθετήστε το δεξί χέρι στην κοιλιά ακριβώς πάνω από τον αφαλό και το αριστερό χέρι πάνω στο αριστερό στήθος.\nΤώρα με κάθε εισπνοή νοιώστε την κοιλιά και τον ομφαλό να κινούνται προς τα πάνω και με κάθε εκπνοή προς τα κάτω.\nΜε το δεξί χέρι παρακολουθείτε την κίνηση της κοιλιάς που ανεβαίνει με την εισπνοή και κατεβαίνει με την εκπνοή.\nΤο αριστερό χέρι παραμένει ακίνητο κατά την διάρκεια της αναπνοής.\nΔεν πρέπει να υπάρχει ένταση στην κοιλιά και μην ζορίζεστε, με κανέναν τρόπο.\nΝοιώστε την κοιλιά να διευρύνεται και να συστέλλεται.\nΣυνεχίστε ν’ αναπνέετε αργά και βαθιά.\nΑρχίστε να μετράτε τις αναπνοές σας ξεκινώντας από το 25 ως εξής: επαναλάβετε νοητικά, « εισπνοή 25 – εκπνοή 25, εισπνοή 24 – εκπνοή 24, εισπνοή 23 – εκπνοή 23» και συνεχίστε μέχρι να φτάσετε στο μηδέν.\nΚρατήστε την επίγνωση στο μέτρημα και στην κίνηση της κοιλιάς.\nΑν ο νους πηγαίνει σε άλλες σκέψεις και χάσετε το μέτρημα αρχίστε να μετράτε ξανά από το 25.\nΑν ο νους μείνει συγκεντρωμένος για λίγα λεπτά στην αναπνοή, όλο το σώμα θα χαλαρώσει.\nΗ πρακτική αυτή χαλαρώνει όλο το ψυχοσωματικό σύστημα, είναι ιδανική πριν από τον ύπνο και καταπολεμά την αϋπνία.\nΑπομακρύνει την σωματική και την νοητική κόπωση.\nΜαλάσσει απαλά όλα τα όργανα της κοιλιάς, έχει ευεργετική επίδραση στην καρδιακή λειτουργία και βελτιώνει την οξυγόνωση και την κυκλοφορία του αίματος.\nΣυχνά όμως το ξεχνάμε, εξαιτίας της έντασης, της κακής στάσης του σώματος, των στενών ρούχων και της έλλειψης εξάσκησης.\nΜόλις η τεχνική αυτή ξαναγίνει μέρος της καθημερινής ζωής και όταν αποκατασταθεί ο σωστός τρόπος αναπνοής, επέρχεται μεγάλη βελτίωση στη σωματική και νοητική ευεξία.\nΌλγα Αλεξίου, Senior Teacher Satyananda Yoga


Paraktios.gr » ΚΕΡΑΥΝΟΣ ΚΕΡΑΤΕΑΣ – ΘΥΕΛΛΑ ΡΑΦΗΝΑΣ 1-2, ΛΑΥΡΕΩΤΙΚΗ – ΚΟΥΒΑΡΑΣ 4-0, ΝΙΚΗΦΟΡΟΣ – ΟΛΥΜΠΙΑΚΟΣ ΛΑΥΡΙΟΥ 0-0\nΚΕΡΑΥΝΟΣ ΚΕΡΑΤΕΑΣ – ΘΥΕΛΛΑ ΡΑΦΗΝΑΣ 1-2, ΛΑΥΡΕΩΤΙΚΗ – ΚΟΥΒΑΡΑΣ 4-0, ΝΙΚΗΦΟΡΟΣ – ΟΛΥΜΠΙΑΚΟΣ ΛΑΥΡΙΟΥ 0-0\nΚΕΡΑΥΝΟΣ ΚΕΡΑΤΕΑΣ – ΘΥΕΛΛΑ ΡΑΦΗΝΑΣ 1-2\nΗ ομάδα του Πέτρου Τσιγκούλη επικράτησε 1-2 δύσκολα του αξιόμαχου Κεραυνού και πλέον στρέφει την προσοχή της στο Κύπελλο Ερασιτεχνών και το ματς με τον Αστέρα Περάματος\nΜπορεί η Θύελλα Ραφήνας να μην έπιασε σούπερ απόδοση ωστόσο κατάφερε για ακόμα ένα ματς να πάρει το θετικό αποτέλεσμα, φεύγοντας από την Κερατέα με τους τρεις βαθμούς της νίκης. Η ομάδα του Πέτρου Τσιγκούλη, στο πλαίσιο της 33ης αγωνιστικής της Α’ ΕΠΣΑΝΑ, επικράτησε 1-2 του αξιόμαχου και νεανικού Κεραυνού και πλέον στρέφει την προσοχή της στο Κύπελλο Ερασιτεχνών και τον προημιτελικό της Τετάρτης (22/4) στην Κρήτη με αντίπαλο τον Αστέρα Περάματος.\nΑπό εκεί και πέρα στο καθαρά αγωνιστικό κομμάτι, το ματς στο γήπεδο της Κερατέας ήταν μέτριο, με λίγες καλές φάσεις. Καταλυτικό ρόλο βέβαια στο να υπάρχει αυτή η εικόνα έπαιξε ο αγωνιστικός χώρος, ο οποίος ήταν τραγικός και ακατάλληλος για ποδόσφαιρο. Όπως και να’ χει, ο Κεραυνός των οκτώ (στους έντεκα) πιτσιρικάδων προηγήθηκε στο 10ο λεπτό με τον Πάλλη με ωραιο ψηλοκρεμαστό σουτ. Η Θύελλα ανέβασε κάπως την απόδοση της στη συνέχεια και ισοφάρισε στο 15′ με ωραίο τελείωμα του Αράπη ύστερα από έξοχο ομαδικό συνδυασμό. Το ματς από εκεί και πέρα κυλούσε σε χαμηλό τέμπο και όλα έδειχναν… Χ. Τελικά ο Δημεσπύρα που είχε μπει στο παχνίδι στο 60ο λεπτό κατάφερε να σκοράρει στο 85´ και να δώσει την νίκη στην ομάδα της Ραφήνας. Ο εξτρέμ της Θύελλας μπήκε από αριστερά και σούταρε βάζοντας γκολ στον αναπληρωματικό τερματοφύλακα του Κεραυνού που έιχε περάσει αλλαγή στο παιχνίδι δύο λεπτά νωρίτερα.\nΔιαιτητές: ΚΟΡΔΟΛΑΙΜΗΣ Ε., ΓΚΟΥΒΑΣ Χ., ΧΡΙΣΤΟΠΟΥΛΟΣ Ν.\nΚΕΡΑΥΝΟΣ ΚΕΡΑΤΕΑΣ (Θανάσης Πετούρης): Χατζάρας (80′ Σημητζής), Ελευθερίου, Βαγγέλη, Μεγαγιάννης, Λιάπης (70′ Σκούφος), Πάλλης, Ρώμας, Παπανικολάου, Σταμάτης, Παπαγιάννης, Μαστροκώστας (60′ Μαγγανάς).\nΘΥΕΛΛΑ ΡΑΦΗΝΑΣ (Πέτρος Τσιγκούλης): Πάντος, Οικονόμου(61´Μαργιέτη), Τασσόπουλος, Τσέλιος, Αράπης, Μουλλάκης(60´Δημεσπύρα), Μανουσάκης, Ντούνης, Κατσούγκρης, Γεραγωτέλης, Καζατζής(75’Ντόσκας)\nΑ.Π.Ο ΝΙΚΗΦΟΡΟΣ – ΟΛΥΜΠΙΑΚΟΣ ΛΑΥΡΙΟΥ 0-0\nΟι γηπεδούχοι ”καίγονταν” για το τρίποντο ωστόσο οι ”ερυθρόλευκοι” τους κράτησαν στο 0-0\nΔεν έβγαλε νικητή η σαββατιάτικη (18/4) μάχη ανάμεσα στον Νικηφόρο και τον Ολυμπιακό Λαυρίου. Οι δύο ομάδες στο πλαίσιο της 33ης αγωνιστικής της Α’ ΕΠΣΑΝΑ έμειναν στο 0-0 στον Γέρακα, σε ένα ματς όπου οι γηπεδούχοι ”καίγονταν” για το τρίποντο καθώς παλεύουν για την παραμονή τους. Τελικά οι ”ερυθρόλευκοι” του Δημήτρη Τσιαούση, αν και αδιάφοροι, κατάφεραν να κρατήσουν το μηδέν και να πάρουν τον βαθμό της ισοπαλίας.\nΣτο καθαρά αγωνιστικό κομμάτι, ο Ολυμπιακός Λαυρίου ήταν καλύτερος στο πρώτο ημίχρονο και είχε την σπουδαιότερη φάση με έναν τετ-α-τετ του Σιδερή. Στην επανάληψη ο Νικηφόρος ανέβασε την απόδοση τους, στο 80′ είχε δοκάρι με τον Δούβο, ενώ δοκάρι είχαν και οι Λαυριώτες με τον Γκαβασιάδη!\nΣτο φινάλε δεν έλειψε η ένταση και αφορμή στάθηκε ο τραυματισμός του Δημήτρη Ζουμά. Ο άσος του Ολυμπιακού στο 88′ υπέστη θλάση στον προσαγωγό και την ώρα που πίεζε, ψάχνοντας το γκολ ο Νικηφόρος, έπεσε στο έδαφος. Οι γηπεδούχοι θεώρησαν πως κάνει θέατρο με αποτέλεσμα να σημειωθεί μια γενικότερη ένταση! Τελικά η κατάσταση γρήγορα ηρέμησε με το 0-0, πάντως, να μην αλλάζει έστω κι αν ο Ολυμπιακός Λαυρίου χρειάστηκε να ολοκληρώσει το ματς με δέκα ποδοσφαιριστές, καθώς ο Ζουμάς όχι μόνο δεν έκανε θέατρο αλλά είχε υποστεί ζημιά στον προσαγωγό βγαίνοντας εκτός γηπέδου.\nΔιαιτητές: ΜΑΛΑΜΑΣ Μ., ΚΑΛΛΗΣ Α., ΤΖΑΦΟΛΙΑΣ Δ.\nΑ.Π.Ο ΝΙΚΗΦΟΡΟΣ: Φελεσκούρας, Ρίζος, Δημητριάδης, Μπούρας Ι., Τσιριγώτης, Παπαβασιλείου, Μπούρας Δ. (61′ Γαβριηλίδης), Νεοφύτου, Οκόνου (53′ Ορούτσι), Δούβος, Καλούδης.\nΟΛΥΜΠΙΑΚΟΣ ΛΑΥΡΙΟΥ: Κύρκος, Σπυρόπουλος, Κουρτάνοβιτς, Βίλα, Μπεργιάννης, Πάνου, Γκριμέκης (46′ Παπαγεωργίου), Έλενας, Τσίκλος, Γκαβασιάδης (66′ Βελετάκος), Μπουτσάι (78′ Ζουμάς).\nΛΑΥΡΕΩΤΙΚΗ – ΚΟΥΒΑΡΑΣ 4-0\nΣαρωτική η ΑΠΕ Λαυρεωτική, επέστρεψε στις επιτυχίες\nΕπικράτησε 4-0 του Κουβαρά με τον Αλέξανδρο Γιαχάεβ να πετυχαίνει γκολ ”μαγεία”\nΜε τον καλύτερο τρόπο επέστρεψε στις επιτυχίες η ΑΠΕ Λαυρεωτική, η οποία πριν έρθει η ήττα στην Παλλήνη έτρεχε ένα αήττητο σερί 17 ολόκληρων αγωνιστικών. Η ομάδα του Ανδρέα Δελληγιάννη λοιπόν, το Σάββατο (18/4) επικράτησε εύκολα 4-0 του Κουβαρά στο Π.Βογιατζής, αποδίδοντας κυρίως στο δεύτερο ημίχρονο πολύ καλό ποδόσφαιρο. Στα θετικά για την ΑΠΕΛ είναι η δυναμική επάνοδος του Βαγγέλη Τζώρα, ο οποίος έχοντας ξεπεράσει 100% τον σοβαρό τραυματισμό έχει επιστρέψει πιο δυνατός από ποτέ αλλά και η παρουσία στην ενδεκάδα του 15χρονου Κώστα Βουκελάτου (είχε κάνει ντεμπούτο με τον Πρωτέα)!\nΑπό εκεί και πέρα, στο καθαρά αγωνιστικό κομμάτι, η Λαυρεωτική προηγήθηκε στο 25′ με τον Αλέξανδρο Γιαχάεβ ο οποίος πέτυχε ένα εκπληκτικό γκολ με σουτ εκτός περιοχής, στέλνοντας την μπάλα στο παραθυράκι της εστίας του Μαρκαντώνη. Στο 48′ ο Παπαδόπουλος με εύστοχη εκτέλεση πέναλτι σημείωσε το 2-0, ενώ στο 70′ ο Πέτρος Μακρής έκανε το 3-0. Το κερασάκι στην τούρτα το έβαλε ο πολύπειρος αμυντικός και με πλούσια εμπειρία από τις επαγγελματικές κατηγορίες Γιώργος Χάλαρης, που διαμόρφωσε στο 80′ το τελικό 4-0.\nΔιαιτητές: ΠΑΠΑΔΟΠΟΥΛΟΣ ΑΠ ., ΔΟΜΟΥΖΗΣ Θ., ΤΣΙΡΛΗΣ Ν.\n(Παρατηρητής: ΡΟΔΙΤΗΣ ΚΩΝ/ΝΟΣ)\nΛΑΥΡΕΩΤΙΚΗ: Παρλακίδης, Παπακωσταντίνου, Σέμπρος (71′ Μιχαηλίδης), Τζώρας, Παντελιάς, Χάλαρης, Μακρής, Γαχάεβ Αλέξανδρος. (63′ Μιχαλόπουλος), Παπαδόπουλος, Κοντογιάννης, Βουκελάτος(46′ Μάνθος Ασλάνης.\nΚΟΥΒΑΡΑΣ: Μαρκαντώνης, Λευκάκης, Δημητρακόπουλος, Αναγνώστου, Θεοδωρίδης (56′ Δημογιάννης), Φεϊζούλα (58′ Σύρος), Πίστας, Δημητρακόπουλος, Πλάκα, Σατσελάρι (46′ Τζανής), Βαντζέλι\nΑ’ ΚΑΤΗΓΟΡΙΑ 33η αγωνιστική\nΝΙΚΗΦΟΡΟΣ – ΟΛΥΜΠΙΑΚΟΣ ΛΑΥΡΙΟΥ 0-0\nΣΤΑΜΑΤΑ – ΑΟ ΚΟΡΩΠΙΟΥ 2-7 (0-2)\nΚΕΡΑΥΝΟΣ ΚΕΡΑΤΕΑΣ – ΘΥΕΛΛΑ ΡΑΦΗΝΑΣ 1-2 (1-1)\nΓΛΥΚΑ ΝΕΡΑ – ΚΡΥΟΝΕΡΙ 0-4 (0-1)\nΔΟΞΑ ΚΟΡΩΠΙΟΥ – ΠΑΛΛΗΝΙΑΚΟΣ 2-1 (1-0)\nΛΑΥΡΕΩΤΙΚΗ – ΚΟΥΒΑΡΑΣ 4-0 (1-0)\nΕΘΝΙΚΟΣ Ν. ΜΑΚΡΗΣ – ΟΛΥΜΠΙΑΚΟΣ ΑΓ. ΣΤΕΦΑΝΟΥ 2-4 (1-0)\nΜΑΧΗ ΜΑΡΑΘΩΝΟΣ – ΠΡΩΤΕΑΣ Π. ΦΩΚΑΙΑΣ\nΘύελλα 793125 4 2 83-15\nΚορωπί 65 31 19 8 4 49-24\nΟλυμπιακός Α.Σ. 61 31 18 7 6 61-31\nΓλυκά Νερά 54 31 15 9 7 42-34\nΠρωτέας 51 30 14 9 7 45-29\nΛαυρεωτική 47 31 11 14 6 45-34\nΚεραυνός 41 31 10 11 1026-34\nΟλυμπιακός Λ. 403112 10 9 39-29\nΜάχη 38 30 10 8 12 42-40\nΚουβαράς 37 3110 7 1440-55\nΠαλληνιακός 37 3110 7 1441-47\nΜαρκό 36 31 9 9 13 31-35\n13. Κρυονέρι 32 3197 15 35-41\n14. Νικηφόρος 31317 10 14 31-36\nΔόξα Κ. 31 31 8 7 16 30-43\nΕθνικός Ν.Μ. 18 324 6 2217-75\nΣταμάτα 13 312 7 2225-79\n* Η επόμενη (τελευταία) 34η αγωνιστική:\nΑΟ ΚΟΡΩΠΙΟΥ – ΝΙΚΗΦΟΡΟΣ\nΘΥΕΛΛΑ ΡΑΦΗΝΑΣ – ΣΤΑΜΑΤΑ\nΠΡΩΤΕΑΣ Π. ΦΩΚΑΙΑΣ – ΚΕΡΑΥΝΟΣ ΚΕΡΑΤΕΑΣ\nΚΡΥΟΝΕΡΙ – ΜΑΧΗ ΜΑΡΑΘΩΝΟΣ\nΠΑΛΛΗΝΙΑΚΟΣ – ΓΛΥΚΑ ΝΕΡΑ\nΚΟΥΒΑΡΑΣ – ΔΟΞΑ ΚΟΡΩΠΙΟΥ\nΟΛΥΜΠΙΑΚΟΣ ΑΓ. ΣΤΕΦΑΝΟΥ – ΛΑΥΡΕΩΤΙΚΗ


Αν και τα δωμάτια μας βρίσκονται μόλις 5 λεπτά απόσταση από το λιμάνι του Αδάμαντα της Μύλου, η ακριβής θέση τους παρέχει ησυχία αλλά και άμεση πρόσβαση προς όλο το οδικό δίκτυο της Μύλου προς όλες τις κατευθύνσεις.\nΦτάνοντας λοιπόν στον Αδάμαντα με το καράβι, μπορείτε είτε να περπατήσετε μέσα από τον κεντρικό δρόμο του Αδάμαντα με κατεύθυνση προς Τριοβάσαλο είτε να οδηγήσετε με το όχημα στα δωμάτια μας και να παρκάρετε στο άνετο πάρκινγκ μας.\nΤα δωμάτια μας είναι ένα ξεχωριστό μέρος που φτιάχτηκε με πολύ μεράκι, ώστε να κάνει τις διακοπές όσο γίνετε πιο άνετες και ξεκούραστες. Τα περισσότερα από τα δωμάτια μας καθώς και όλο το συγκρότημα είναι προσωπικά διακοσμημένο από εμάς με φανταχτερά σχέδια στους τοίχους. Κάθε δωμάτιο διαθέτει την δική του διακόσμηση και το δικό του προσωπικό στυλ που σας κερδίζουν από την πρώτη κιόλας στιγμή.\nΤα δωμάτια μας επίσης δεν παραλείπουν να διαθέτουν όλες τις σύγχρονες ανέσεις που προστάζει να περιέχει ένα σύγχρονο και άνετο δωμάτιο. Είναι εξοπλισμένα με κλιματισμό/θέρμανση, ψυγείο και τηλεόραση. Το συγκρότημα μας επίσης διαθέτει κήπο με ξυλόφουρνο και τραπεζάκια ώστε να μπορείτε είτε να απολαύσετε τον απογευματινό σας καφέ είτε να κάνετε και το δικό σας μπάρμπεκιου.\nΓια το μπάνιο σας μπορείτε είτε να προτιμήσετε την παραλία του Λαγκάδα που βρίσκεται σε απόσταση 300 μέτρων από τα δωμάτια μας είτε να επισκεφτείτε κάποια από τις υπέροχες παραλίες του νησιού μας. Θα μας βρείτε όλο τον χρόνο ανοιχτά και σας υποσχόμαστε πως μαζί μας θα περάσετε υπέροχες και ξέγνοιαστες διακοπές σε ένα απόλυτα οικογενειακό και πάντα φιλικό περιβάλλον.


"Τί δώρο να του/της κάνω;" - Christmas Gift Guide 101\n- Τέλος οι προβληματισμοί για τα Χριστουγεννιάτικα δώρα. Ήρθε η ώρα για ψώνια! -\nΌταν έρχεται η στιγμή να αποφασίσουμε τι δώρα θα κάνουμε στους αγαπημένους μας ανθρώπους τα βρίσκουμε... σκούρα. Κάποιες φορές ή για κάποιους ανθρώπους η επιλογή είναι εύκολη, ωστόσο άλλες φορές "σπάμε" το κεφάλι μας να βρούμε κάτι ωραίο που θα αρέσει πάνω από όλα σε αυτούς. Τα πράγματα όμως δεν είναι τόσο δύσκολα, ειδικά αν ακολουθήσεις το παρακάτω σκεπτικό ή αν πάρεις μερικές ιδέες από αυτές που θα μοιραστώ μαζί σου στις επόμενες γραμμές.\nΑκόμα κι αν έχεις αποφασίσει τι είναι αυτό που θέλεις να βρει ένας αγαπημένος σου άνθρωπος κάτω από το δέντρο, πρέπει πρώτα να επαληθεύσεις το σκεπτικό που ακολούθησες γι' αυτή σου την επιλογή. Όχι ότι αν δεν το κάνεις το δώρο σου θα είναι σκάρτο, αλλά αν θέλεις να ευχαριστήσεις στο έπακρο το αγαπημένο σου πρόσωπο -ενίοτε και την τσέπη σου-, ίσως τα παρακάτω tips να σου φανούν χρήσιμα.\nΜην αγοράσεις κάτι που θα αγόραζες στη γιορτή ή στα γενέθλιά του/της: Τα Χριστούγεννα δεν είναι για να κάνεις ακριβά και μεγάλα δώρα. Όσο καλή διάθεση κι αν έχεις να δωρίσεις σε κάποιον/α ένα ακριβό αντικείμενο, όπως ένα playstation ή μια ακριβή τσάντα, δεν είναι η ώρα για να κάνεις αυτό το δώρο. Τα Χριστούγεννα είναι η εποχή για τα συμβολικά δώρα. Αν πάρεις στον φίλο σου, φερειπείν, ένα κινητό για τα Χριστούγεννα, στα γενέθλιά του τι θα του πάρεις; Αυτοκίνητο; Τα δώρα σου μπορούν να είναι προσωποποιημένα και ιδιαίτερα χωρίς απαραιτήτως να σου κοστίσουν μια περιουσία. Άλλωστε, έχει έρθει ο καιρός να αποτραβήξουμε τον υπερκαναλωτισμό από τα Χριστούγεννα.\nΣκέψου αν του/της ταιριάζει: Ακόμα και τα συμβολικά δώρα, θέλουν την έρευνα αγοράς τους. Πριν προσθέσεις στο καλάθι σου κάτι που νομίζεις πως θα αρέσει/ταιριάζει στο αγαπημένο σου πρόσωπο, σκέψου προσεκτικά αν αυτό ισχύει πράγματι. Τον/την έχεις δει να χρησιμοποιεί κάτι παρόμοιο στο παρελθόν; Έχετε μιλήσει ποτέ για αυτό το αντικείμενο; Εκείνος/η κάνει τέτοια δώρα; Θα ταίριαζε στο lifestyle ή τη διακόσμηση του σπιτιού του/της; Σαφώς και δεν μπορείς να είσαι σίγουρος/η εκατό τοις εκατό για τις απαντήσεις σε αυτά τα ερωτήματα. Μπορείς όμως, ειδικά όσο περισσότερο γνωρίζεις το εν λόγω πρόσωπο τόσο καλύτερα, να αγγίξεις ένα μεγάλο ποσοστό σιγουριάς. Τα δώρα για τους αγαπημένους μας θέλουν χρόνο και σκέψη!\nΜπορείς να το φτιάξεις και να μην το αγοράσεις: Ένα χειροποίητο δώρο δείχνει στον άλλον/η πόσο ξεχωριστό άτομο είναι στη ζωή σου, αφού κατέβαλες κόπο και χρόνο για να τους/της κάνεις αυτό το δώρο. Άσε που είναι και ένα δώρο ξεχωριστό, το οποίο κανένας άλλος στον πλανήτη δεν έχει ακριβώς το ίδιο. Να θυμάσαι πάντα πως ο χρόνος είναι πολύ πιο σημαντικός από το χρήμα! Το ότι δεν ξοδεύεις χρήματα για ένα δώρο δε σημαίνει πως δεν αγαπάς τον/την άλλον/η. Σημαίνει το ακριβώς αντίθετο, γιατί η αγορά ενός δώρου είναι η εύκολη λύση, ενώ η δημιουργία κάτι ιδιαίτερου και ξεχωριστού απαιτεί φαντασία και κόπο, γεγονός που εγώ προσωπικά εκτιμώ πολύ περισσότερο από την καταβολή χρημάτων.\nΣτήριξε την τοπική αγορά και τις μικρές επιχειρήσεις: Σε συνέχεια του προηγούμενου tip, ακόμα κι αν δεν "πιάνουν" τα χέρια σου ή πραγματικά δεν έχεις τον χρόνο για κάτι τέτοιο, τότε μην απευθυνθείς κατευθείαν στις πολυεθνικές. Αν δεν μπορείς να φτιάξεις εσύ κάτι χειροποίητο γιατί να μην στρέψεις την προσοχή σου σε κάποιον άλλον που μπορεί; Οι μικρές επιχειρήσεις και οι τοπικές αγορές κρύβουν πολύ όμορφες επιλογές για να διαλέξεις κάτι πιο ξεχωριστό για τους... ξεχωριστούς ανθρώπους της ζωής σου.\nΚάνε το δώρο σου συνέχεια ενός προηγούμενου: Τί εννοώ; Έστω ότι στα γενέθλια της κολλητής σου της είχες δωρίσει ένα ζευγάρι σκουλαρίκια κι έστω ότι έχεις δει ένα κολιέ που ταιριάζει απόλυτα με αυτά τα σκουλαρίκια. Γιατί να μην πάρεις αυτό το κολιέ και να το συνοδεύσεις με μια χιουμοριστική κάρτα στην οποία θα αναφέρεσαι και στα σκουλαρίκια; Ή ας πούμε ότι πέρυσι τα Χριστούγεννα είχες κάνει δώρο στη μαμά σου ένα σετ πυτζάμες. Γιατί να μην της κάνεις φέτος ένα ζευγάρι χριστουγεννιάτικες κάλτσες για να τα ταιριάξεις;\nΤα γούρια: Δεν υπάρχει καλύτερο συμβολικό δώρο από ένα γούρι. Με το δώρο αυτό εύχεσαι στο αγαπημένο σου πρόσωπο τύχη για μια ολόκληρη χρονιά, υγεία, αγάπη και ευτυχία. Όλα όσα χρειάζεται ένας άνθρωπος για να ζει μια όμορφη ζωή! Στην αγορά κυκλοφορούν πολλά τυποποιημένα από εργοστάσια γούρια, αλλά αν θέλεις το δώρο σου να είναι πιο ξεχωριστό κάνε μια έρευνα αγοράς για ένα χειροποίητο (αν δεν μπορείς να το φτιάξεις μόνος/η σου). Ένα κατάστημα που μπορώ να σου προτείνω και εγγυώμαι πως θα σου αρέσει είναι το MyLifelikes.gr , στο οποίο μπορείς να βρεις γουράκια για τη γιαγιά και τον παππού ή για τη μαμά και τον μπαμπά, ακόμα και για έναν φίλο που μετακόμισε σε καινούργιο σπίτι!\nΤα βιβλία: Τα βιβλία είναι πάντα μια καλή επιλογή δώρου, αλλά... το δώρο σου δεν είναι απαραίτητο να είναι βιβλίο που διαβάζεται! Ναι, υπάρχουν και βιβλία διακοσμητικά! Τα coffee table books, που λέγαμε και στο χωριό μας. Ωστόσο, αν ο άνθρωπος που θέλεις να του κάνεις δώρο διαβάζει βιβλία, τότε είναι πολύ εύκολο να διαλέξεις ένα από τα εκατομμύρια συγγράμματα που κυκλοφορούν εκεί έξω και να του το δωρίσεις. Αν όμως οι άνθρωποι του κύκλου σου δεν είναι βιβλιοφάγοι, τότε μπορείς να επιλέξεις τα δώρα τους με βάση ένα άλλο χόμπι που κάνουν, όπως, παραδείγματος χάριν, να τους πάρεις ένα βινύλιο, αν είναι λάτρεις της μουσικής (κι έχουν και πικάπ!).\nΤα κεριά: Ποιος δεν θέλει ο χώρος του να μυρίζει ωραία; Να μυρίζει καραμέλα, βανίλια, σοκολάτα, μελομακάρονα, τσιχλόφουσκα, πορτοκάλι και τα λοιπά και τα λοιπά; Δεν νομίζω ότι υπάρχει άνθρωπος που δεν θα του άρεσε να έχει στο σπίτι του ένα τέτοιο κερί με τέτοια μυρωδιά. Γι' αυτό, μπορείς να έχεις πάντα στο μυαλό σου την επιλογή ενός αρωματικού κεριού. Ή αν θέλεις να το πας και πιο μοντέρνα, μπορείς να στραφείς στην επιλογή των αρωματικών sticks, που είναι και πιο ασφαλή. Να θυμάσαι πάντα πως ένα κερί μπορείς να το φτιάξεις και μόνος/η σου για να κάνεις το δώρο σου πιο ξεχωριστό!\nΟι κάρτες: Παλιά, όταν οι άνθρωποι ζούσαν με τα απολύτως απαραίτητα (κάποιες φορές και με λιγότερα), αλλά ήταν πιο ευτυχισμένοι από ό,τι είμαστε εμείς σήμερα, που τα έχουμε όλα, έκαναν ο ένας στον άλλον δώρο μια κάρτα. Απλή και λιτή, χωρίς να τη συνοδεύει τίποτα άλλο, αλλά μέσα της είχε γραμμένα λόγια που έβγαιναν από την καρδιά τους. Κι αυτό ήταν αρκετό για ανθρώπους που δεν είχαν σχεδόν τίποτα από όσα έχουμε εμείς σήμερα. Γιατί να μην είναι και για εμάς αυτό αρκετό; Σκέψου πως ήταν ήμασταν παιδιά και δεν είχαμε δικά μας χρήματα, τα δώρα που κάναμε στους γονείς, τις γιαγιάδες και τους παππούδες μας, ήταν οι χειροποίητες κάρτες που φτιάχναμε στο σχολείο. Θυμήσου λοιπόν τα παιδικά σου χρόνια, αγόρασε ή φτιάξε μια όμορφη κάρτα, άνοιξε την καρδιά σου και γράψε όλα όσα θέλεις να πεις σε ένα αγαπημένο σου πρόσωπο. Θα σου υπενθυμίσω πάλι πως ένα δώρο είναι πάντα πιο ωραίο όταν έχεις ξοδέψει χρόνο κι όχι χρήμα!\nΟι φωτογραφίες: Μια πολύ ωραία ιδέα για δώρο είναι μια φωτογραφία. Όχι, έτσι απλά! Επίλεξε μια αγαπημένη σου φωτογραφία που συνοδεύει μια αστεία ή τρυφερή στιγμή με ένα αγαπημένο σου πρόσωπο, βαλ΄ την σε μια ωραία κορνίζα και δώρισέ την σε αυτόν/η που επιθυμείς! Με το δώρο σου αυτό δείχνεις στον άλλον/η την αγάπη σου και του/της υπενθυμίζεις μια όμορφη στιγμή που είχατε περάσει μαζί. Σκέψου πως όταν θα περνά από το σημείο που θα βάλει την κορνίζα, θα κοιτά τη φωτογραφία, θα χαμογελά και θα σε σκέφτεται!\nΤα χουχουλιάρικα: Τί είναι τα χουχουλιάρικα δώρα; Όλα αυτά που θέλουμε να φοράμε τις κρύες μέρες του χειμώνα και να χουχουλιάζουμε μέσα στο σπίτι μας. Οι πυτζάμες, δηλαδή, οι κάλτσες, οι παντόφλες, οι ρόμπες και οι κουβέρτες. Τί; Δεν φοράμε τις κουβέρτες; Άντε καλέ, εγώ όλη την ώρα φοράω κουβέρτες μέσα στο σπίτι! Πίστεψε με, σε όποιον/α κάνεις ένα τέτοιο δώρο, θα σε ευγνωμονεί κάθε φορά που ο υδράργυρος θα πέφτει! Αν θέλεις, μπορείς να κάνεις το δώρο σου και χριστουγεννιάτικο εκτός από χειμωνιάτικο, επιλέγοντας χριστουγεννιάτικες πυτζάμες, κάλτσες, παντόφλες, ρόμπες και κουβέρτες. Ναι, και κουβέρτες! Οι κουβέρτες φοριούνται!\nΟι εμπειρίες: Σε αυτή τη ζωή έχουμε "λυσσάξει" να θεωρούμε τα αντικείμενα μονίμως απαραίτητα για να περνάμε καλά. Κύριες και κύριοι, σε αυτή τη ζωή σημασία έχουν οι εμπειρίες κι όχι τα υλικά αγαθά! Επομένως, ως επιλογή δώρου νοείται ένα εισιτήριο για μια θεατρική παράσταση ή συναυλία, ένα εισιτήριο για ένα ταξίδι ή μια μονοήμερη εκδρομή στο χιονοδρομικό κέντρο. Όλα αυτά και άλλα πολλά που μπορείς να σκεφτείς ανάλογα με τα ενδιαφέροντα του ανθρώπου που θέλεις να του κάνεις δώρο, είναι επιλογές που μπορεί να μην είναι χειροπιαστά δώρα, αλλά θα προσφέρουν την ίδια χαρά που θα πρόσφερε κάτι φθαρτό και υλικό!\nΟι γεύσεις: Ένα τέτοιο δώρο συνήθως το κάνουμε σε ανθρώπους που δεν τους γνωρίζουμε καλά, οπότε δεν έχουμε και πολλές επιλογές. Αλλά, αν έχεις στον κοινωνικό σου περίγυρο άτομο που εκτιμά και σέβεται τις γεύσεις, τότε να σκεφτείς πολύ σοβαρά αυτή την επιλογή. Μπορείς να του/της πάρεις ένα κουτί μελομακάρονα ή κουραμπιέδες (ό,τι προτιμά), ένα κουτί με τα αγαπημένα του /της σοκολατάκια ή ένα κουτί με χριστουγεννιάτικα γλυκάκια σε σχήμα ταράνδου, Άγιου Βασίλη, χιονάνθρωπου και τα σχετικά. Φυσικά, αντί να τα αγοράσεις όλα αυτά, αν εσύ και η κουζίνα έχετε καλή σχέση, μπορείς να τα φτιάξεις με τα χεράκια σου!\nΚι έχεις επιλέξει το δώρο και το έχεις αγοράσει και έχεις σκεφτεί όλα τα παραπάνω που είπαμε και είσαι σίγουρος/η πως φέτος έχεις δώσει ρέστα όσον αφορά τις επιλογές των δώρων σου. Νομίζεις ότι έχεις ξεμπερδέψει; Όχι, τώρα ξεκινάει το καλό.\nΤύλιξε τα δώρα σου: Ο χρόνος είναι χρήμα, θα επαναλάβω. Ένα δώρο, για εμένα, δεν είναι δώρο όταν δεν είναι τυλιγμένο από τον άνθρωπο που το προσφέρει. Όχι φυσικά ότι δεν εκτιμώ τα δώρα που έχουν το αμπαλάζ του καταστήματος, αλλά μέσα μου κάτι θα σκιρτήσει, όταν δω ότι ο άνθρωπος που με σκέφτηκε και μου πήρε δώρο, ξόδεψε λίγο ακόμα χρόνο για να το τυλίξει και να βάλει όλη του τη φαντασία και την αγάπη. Το να τυλίγεις τα δώρα των αγαπημένων σου ανθρώπων, δείχνει την πραγματική σου αγάπη προς αυτούς, γιατί τους δείχνεις πως δεν τους αγόρασες ένα δώρο απλά γιατί έπρεπε ή για μια υποχρέωση, αλλά γιατί ήθελες να τους κάνεις δώρο και ξόδεψες χρόνο , κόπο και σκέψη γι' αυτούς.\nΓράψε προσωποποιημένες ευχετήριες κάρτες: Αν η κάρτα δεν είναι το δώρο, τότε μπορεί πάντα να είναι το συνοδευτικό του δώρου. Μια κάρτα που περιλαμβάνει προσωποποιημένα λόγια αγάπης είναι πάντα μια καλή επιλογή, είτε είναι το κυρίως πιάτο είτε το ορεκτικό!\nΠρόσθεσε γλυκίσματα: Όπως συμβαίνει και με τις κάρτες, έτσι συμβαίνει και με τα γλυκά. Αν δεν είναι το δώρο, μπορούν να συνοδεύουν το δώρο, είτε ως διακοσμητικά, είτε ως αληθινά γλυκά! Ποιος δεν τρελαίνεται για τα χριστουγεννιάτικα γλυκίσματα;\nΚράτα το έκπληξη: Ό,τι κι αν κάνεις, ακόμα κι αν δεν τυλίξεις το δώρο, ακόμα κι αν δεν γράψεις κάρτα, ακόμα κι αν δεν είναι κάτι συμβολικό, πρέπει να το κρατήσεις έκπληξη. Αλλιώς δεν είναι δώρο! Είμαι κι εγώ από τους ανθρώπους που δύσκολα κρατάνε κάτι κρυφό, αλλά όταν πρόκειται για τα δώρα, τότε είμαι στρείδι! Κι έτσι πρέπει να είσαι κι εσύ, γιατί η ανυπομονησία που θα έχει ο/η αγαπημένος/η σου όταν θα ανοίγει το δώρο και η έκπληξη στο πρόσωπό του/της μόλις το αντικρύσει θα κάνει όλο το δώρο πιο ξεχωριστό.\nΕύχομαι να προσφέρεις και να λάβεις δώρα αγάπης φέτος! Αν δοκιμάσεις κάτι από όλα τα παραπάνω ή αν έχεις έξτρα tips μην ξεχάσεις να τα μοιραστείς μαζί μου!\nΠι.Ες. Φέτος τα Χριστούγεννα χρειάζομαι τη βοήθειά σου! Αν θέλεις να μοιραστείς την αγαπημένη σου Χριστουγεννιάτικη ανάμνηση ή ιστορία, μπορείς να την στείλεις μέχρι 17 Δεκεμβρίου είτε στο email skepsisbyathanasia@gmail.com, είτε σε προσωπικό μήνυμα στο Instagram του Skepsis by Athanasia, για να ενταχθεί σε ένα από τα άρθρα της στήλης Jingle Mingle, η οποία θα κάνει την αντίστροφη μέτρηση της μίας εβδομάδας μέχρι τα Χριστούγεννα, 18-24 Δεκεμβρίου!\nΗ bucket list των Χριστουγέννων! #christmasloading\nΟδηγός Χριστουγέννων στην Αθήνα #christmasloading


ΑΕΚ: Προσεχώς συνάντηση Μάκη Αγγελόπουλου και Λούκα Μπάνκι | Eurohoops\nΑΕΚ: Προσεχώς συνάντηση Μάκη Αγγελόπουλου και Λούκα Μπάνκι\n2019-06-16T22:04:08+00:00 2019-06-16T22:04:08+00:00 2019-06-16T22:05:55+00:00.\nΗ σεζόν τελείωσε για την ΑΕΚ και η επόμενη ημέρα, όπως όλα δείχνουν, θα σχεδιαστεί χωρίς τον Λούκα Μπάνκι στον πάγκο της.\nΗ χρονιά για την ΑΕΚ τελείωσε με τη τρίτη θέση στο ελληνικό πρωτάθλημα. Παρόλα αυτά, η απουσία του Ολυμπιακού από τα playoffs έθεσε ως στόχο τη παρουσία στους τελικούς, κάτι που δεν έγινε ποτέ, μετά το 3-2 από τον Προμηθέα Πατρών.\nΜε λίγα λόγια, η σεζόν δεν ήταν όσο επιτυχημένη θα περίμενε κανείς και ο σχεδιασμός της επόμενης ημέρας γίνεται με γνώμονα την αλλαγή, που θα φέρει το βήμα παραπάνω την ερχόμενη χρονιά.\nΟ Λούκα Μπάνκι θα αναχωρήσει για τη πατρίδα του την Τρίτη (18/6), αλλά πριν θα συναντηθεί με τον Μάκη Αγγελόπουλο. Οι δύο άνδρες θα κάνουν τον απολογισμό της χρονιάς και όπως όλα δείχνουν, το ραντεβού αυτό θα είναι και το τέλος της συνεργασίας των δύο πλευρών. Το συμβόλαιο του Ιταλού είναι μονοετές και σύμφωνα με τις πληροφορίες, δεν υπάρχει πρόταση ανανέωσης στα πλάνα της ομάδας.\nΠάντα υπάρχει το ενδεχόμενο της… έκπληξης, παρόλα αυτά δύσκολα θα δούμε κάτι τέτοιο στην περίπτωση αυτή. Η ΑΕΚ περιμένει να τελειώσει και τυπικά την υπόθεση αυτή, προκειμένου να ξεκινήσει και επίσημα την αναζήτηση του επόμενου προπονητή. Το όνομα του Ηλία Παπαθεοδώρου έχει ήδη ακουστεί για τον ”κιτρινόμαυρο” πάγκο, χωρίς όμως να έχει γίνει η παραμικρή προσέγγιση τη δεδομένη στιγμή.\nΜάλιστα, δεν αποκλείεται να δούμε και τον Ηλία Καντζούρη, τον βοηθό του Μπάνκι φέτος στην ΑΕΚ, στο ρόλο του πρώτου προπονητή. Παρόλα αυτά, ακόμα είναι πολύ νωρίς, ώστε να υπάρξει κάποια επιπλέον πληροφορία για το τί μέλλει γενέσθαι.


ΛΙΤΡΑ ΣΕ ΓΑΛΟΝΙΑ ΥΓΡΩΝ ΗΠΑ | Μετατροπή Όγκου | lt to gal\nΜετατροπή Όγκου από Λίτρα σε Γαλόνια υγρών ΗΠΑ\nΓια να κάνετε τη μετατροπή από Λίτρα σε Γαλόνια υγρών ΗΠΑ, συμπληρώστε στο πεδίο του εργαλείου μετατροπής την ποσότητα που θέλετε να μετατρέψετε. Το αποτέλεσμα της μετατροπής Λίτρα σε Γαλόνια υγρών ΗΠΑ θα εμφανιστεί μέσα στο πεδίο "Αποτέλεσμα" με κόκκινα γράμματα, χωρίς να χρειαστεί να πατήσετε κάποιο κουμπί. Κάτω από το εργαλείο μετατροπής θα εμφανιστεί ένας πίνακας με όλες τις διαθέσιμες μετατροπές από Λίτρα.\nΠως θα μετατρέψω Λίτρα σε Γαλόνια υγρών ΗΠΑ?\n2 Λίτρα πόσα Γαλόνια υγρών ΗΠΑ είναι?\nΠως θα υπολογίσω Λίτρα σε Γαλόνια υγρών ΗΠΑ?\nΠόσα Γαλόνια υγρών ΗΠΑ είναι 1 Λίτρα?\nΥπολογισμός Λίτρα σε Γαλόνια υγρών ΗΠΑ.\nΜετατροπή Λίτρα σε Γαλόνια υγρών ΗΠΑ.


Αουζίλιο: «Παρακολουθούμε τον Ροντρίγκες» - Novasports.gr\nΡικάρντο Ροντρίγκες, Βόλφσμπουργκ\n«Δουλεύουμε πολύ από τώρα για τους μεταγραφικούς στόχους μας. Είναι αδύνατο να μην σκεφτόμαστε τον ερχόμενο Ιούνιο σε αυτό το σημείο της σεζόν. Ο Ροντρίγκες είναι ένας από τους παίκτες που μας ενδιαφέρουν», παραδέχτηκε ο Αουζίλιο.\n«Δεν έχουμε προχωρήσει μακριά ακόμα με την υπόθεσή του. Έχουμε συναντηθεί με πολλούς παίκτες και τους έχουμε παρακολουθήσει από τις εξέδρες, αλλά όταν θα έρθει η κατάλληλη στιγμή, θα αποφασίσουμε ποιους θα προσεγγίσουμε περισσότερο», πρόσθεσε.


Με μαστίχα και πορτοκάλι\nΓια 2 μεγάλα καρβέλια\n180 γρ τριμμένη κίτρινη κολοκύθα\n500 γρ αλεύρι για τσουρέκια\n60 γρ βούτυρο λιωμένο για το πλάσιμο\nΣε ένα μπολάκι βάζουμε τα υλικά για την μαγιά και αφήνουμε σκεπασμένα με μεμβράνη για 30 λεπτά ώστε να ενεργοποιηθεί.\nΠροσθέτουμε όλα τα υγρά υλικά (δηλαδή μέχρι το αλεύρι στην λίστα των υλικών) μέσα σε ένα μπολ μαζί με την μαγιά και ανακατεύουμε. Στην συνέχεια ρίχνουμε όλα τα υπόλοιπα υλικά εκτός του βούτυρο και πλάθουμε ώστε να δημιουργηθεί η ζύμη.\nΈπειτα προσθέτουμε το λιωμένο βούτυρο σιγά-σιγά, ζυμώνοντας συνέχεια για να απορροφηθεί. Αφήνουμε το ζυμάρι σκεπασμένο σε ζεστό μέρος για να φουσκώσει, περίπου 30-40 λεπτά. Χωρίζουμε την ζύμη σε δύο μέρη ή και σε περισσότερα αν επιθυμούμε μικρότερα ψωμάκια και τα τοποθετούμε σε ταψί με λαδόκολλα και τα αφήνουμε 15-20 λεπτά να φουσκώσουν και πάλι.\nΨήνουμε στους 180 βαθμούς σε προθερμασμένο φούρνο στον αέρα για 30-35 λεπτά μέχρι να ροδίσουν στην επιφάνειά τους.\nΑν επιθυμούμε μπορούμε να τα αλείψουμε με αυγό και γάλα ή να τα διακοσμήσουμε με ότι θέλουμε. Εγώ έβαλα μερικές σταφίδες και παπαρουνόσπορο.


Σε ετοιμότητα ο μηχανισμός του Δήμου Θηβαίων εν όψει κακοκαιρίας - STEREA NEWS\nΣε αυξημένη επιφυλακή βρίσκεται ο Δήμος Θηβαίων, εν όψει της επικείμενης κακοκαιρίας «Διομήδης» που προβλέπεται να επηρεάσει την περιοχή τις επόμενες ημέρες. Γι’ αυτό το λόγο, συνεδρίασε σήμερα το πρωί στο Δημαρχείο το Συντονιστικό Τοπικό Όργανο Πολιτικής Προστασίας του Δήμου για την εφαρμογή του γενικού σχεδίου αντιμετώπισης εκτάκτων αναγκών, στην περίπτωση που εκδηλωθούν χιονοπτώσεις και παγετός.\nΣτη σύσκεψη της οποίας προήδρευε ο αντιδήμαρχος Τεχνικών Υπηρεσιών, κ. Ανδρέας Χατζησταμάτης, συμμετείχαν ο γενικός γραμματέας, κ. Παναγιώτης Βασιλείου, ο αντιδήμαρχος Οικονομικών Υπηρεσιών, κ. Γιώργος Παπασπύρου, ο δημοτικός σύμβουλος, κ. Κώστας Βενιζέλος, ο αναπληρωτής διευθυντής της Τεχνικής Υπηρεσίας του Δήμου Θηβαίων, κ. Επαμεινώνδας Χρυσικός και ο υπεύθυνος Πολιτικής Προστασίας, κ. Σπύρος Παπαναστασίου. Παράλληλα, συμμετείχε ο υποδιοικητής της Πυροσβεστικής Υπηρεσίας Θήβας, κ. Γρηγόρης Τσοκανάς και ο αντισυνταγματάρχης κ. Δημήτριος Σολωμίδης, εκπροσωπώντας το Κέντρο Εκπαιδεύσεως Πυροβολικού Θήβας.\nΣτη διάρκεια της σύσκεψης του Σ.Τ.Ο. τονίσθηκε πως ο Δήμος βρίσκεται σε συνεχή επικοινωνία και συνεργασία με τις δυνάμεις του Στρατού, Πυροσβεστικής και Αστυνομίας προκειμένου να αντιμετωπισθούν άμεσα τυχόν προβλήματα που θα μπορούσε να προκαλέσει η κακοκαιρία.


Για κάποιους είναι απλώς ένα χόμπι, για κάποιους άλλους όμως είναι επάγγελμα. Το σέρφινγκ ανέκαθεν μαγνήτιζε τα βλέμματα, καθώς προσφέρει συναρπαστικές «μονομαχίες» με τη θάλασσα.\nΟσοι πιστεύουν ότι το ποδόσφαιρο είναι σπορ μόνο για άνδρες, ας ρίξουν μια ματιά στο Εντμοντον του Καναδά, όπου διεξάγεται το Παγκόσμιο γυναικών κάτω των 20 ετών. Αξίζει τον κόπο, έστω και από περιέργεια.\nΣτα νερά όπου θα διεξαχθούν οι ιστιοπλοϊκοί αγώνες των Ολυμπιακών του Ρίο του 2016 ταξιδεύουν τα σκάφη που λαμβάνουν μέρος στη διεθνή ρεγκάτα της Βραζιλίας. Οι πρώτες εικόνες είναι θεαματικές.\nΟ Ρότζερ Φέντερερ, έστω και για λίγο, αποφάσισε να δοκιμάσει την τύχη του στο χόκεϊ. Το στυλ το έχει, αλλά μάλλον καλά θα κάνει να συνεχίσει να «υπηρετεί» το τένις, όπως κάνει εδώ και πολλά χρόνια. Πάντως, παίκτης του χόκεϊ με σορτς δύσκολα θα υπάρξει ξανά.\nΕτοιμος να επανέλθει στους αγωνιστικούς χώρους είναι ο Νεϊμάρ, αφού ξεπερνάει τον σοβαρό τραυματισμό του στον προημιτελικό του Μουντιάλ με την Κολομβία. Το «τραύμα» του ημιτελικού, όμως, μετά το 7-1 της Γερμανίας, δύσκολα θα ξεπεραστεί από όλους τους Βραζιλιάνους.\nΣτην Ελλάδα δεν είναι και τόσο διαδεδομένο, στο εξωτερικό όμως, και κυρίως στις ΗΠΑ, το γκολφ αποτελεί ένα από τα πιο φημισμένα και καλοπληρωμένα αθλήματα. Είναι χαρακτηριστικό πως ο κορυφαίος παίκτης του γκολφ, Τάιγκερ Γουντς, έχει κάθε χρόνο έσοδα πάνω από 60 εκατ. δολάρια. Περισσότερα ακόμα και από τους Ρονάλντο και Μέσι.\nΕυνοϊκές κληρώσεις για Παναθηναϊκό, ΠΑΟΚ και Αστέρα\nΝίκη επί της Σερβίας για την εθνική ανδρών\nΜε το βλέμμα στην κλήρωση


Σχολική τσάντα: Τα 10 πράγματα που πρέπει οπωσδήποτε να βάλεις μέσα\nΗΟΜΕ Family Σχολικη τσαντα: Τα 10 πραγματα που πρεπει οπωσδηποτε να βαλεις μεσα\n04.09.2021 | 11:53\nΝτριν, ντριν! Βρισκόμαστε μόλις μία εβδομάδα μακριά από το πρώτο κουδούνι της χρονιάς. Μπορεί το παιδί σου να μην είναι ιδιαίτερα ενθουσιασμένο για αυτό – μιας και το διάβασμα και το πρωινό ξύπνημα επιστρέφουν -, όμως, οι μέρες περνούν και η αντίστροφη μέτρηση έχει αρχίσει. Σίγουρα, του έχει λείψει αυτή η συνήθεια. Βέβαια, φέτος, η σχολική χρονιά είναι διαφορετική. Τα μέτρα προστασίας δεν θα απουσιάζουν από την καθημερινή του ρουτίνα. Σήμερα, φτιάχνουμε μαζί τη σχολική τσάντα και βάζουμε μέσα όλα όσα πρέπει. Για τσέκαρε! Τα έχεις;\nΣύμφωνα με την επίσημη ανακοίνωση του Υπουργείου Παιδείας, είναι υποχρεωτική τόσο για τα μικρότερα, όσο και τα μεγαλύτερα παιδιά. Στην περίπτωση που επιλέξεις πάνινη – για να έχει πάνω το σχέδιο που του αρέσει -, προτίμησε να του τοποθετήσεις σε μία κλειστή συσκευασία, όπως παραδείγματος χάρη ένα σακουλάκι, και μία δεύτερη.\nΜαντηλάκια για καθαρισμό\nΠριν τα ρίξεις στο σακίδιο του, μην ξεχάσεις να του μάθεις πώς να καθαρίζει μόνο του το θρανίο του. Θα του πάρει μερικά λεπτά να το καταλάβει και λίγα – μόλις – δευτερόλεπτα, για να το πραγματοποιήσει. Αντίο μικρόβια και παθογόνοι μικροργανισμοί.\nΜικρή και καθαρή πετσέτα\nΗ πέμπτη ώρα ξεκινάει. Γυμναστική. Γιούπι! Τρέξιμο, μερικές ασκήσεις και παιχνίδι. Και λίγος ιδρώτας που δεν θα αργήσει να κάνει την εμφάνιση του – ειδικά, την περίοδο αυτή, που η θερμοκρασία είναι υψηλή-.\nΔεν είναι τόσο λαχταριστό, όσο εκείνου του κυλικείου. Είναι, όμως, ο καλύτερος τρόπος, για να αποφύγεις το συνωστισμό που δημιουργεί η επιθυμία για φαγητό. Σκέψου έξυπνα! Κανένα μικρό παιδάκι δεν μπορεί να κρατήσει αποστάσεις, όσο το ζεστό φαγητό γαργαλάει τον ουρανίσκο του.\nΈξτρα γραφική ύλη\nΜολύβια, τετράδια, μπλοκ ζωγραφικής, αυτοκόλλητα. Αν είναι πιο μικρό και θέλει να περνά το χρόνο του διασκεδαστικά. Άσε που είναι ο καλύτερος τρόπος να κοινωνικοποιηθεί και να κάνει νέους φίλους.\nΜε δροσερό νερό. Γιατί, μέχρι τα τέλη Οκτωβρίου καλοκαίρι έχουμε. Αγαπημένα χρώματα και σχέδια σε ένα δροσιστικό μπουκάλι, αποφεύγοντας τα περιττά έξοδα και το πλαστικό προς το περιβάλλον.\nΤο χάνζαπλαστ πρώτο και καλύτερο! Το φαρμακείο του σχολείου θα είναι εφοδιασμένο με τα απαραίτητα, αλλά, για να είσαι σίγουρη ότι το παιδάκι σου, αν γρατσουνιστεί από το ιδιαίτερα κοφτερό χαρτί των βιβλίων, έχε τα απαραίτητα στο τσαντάκι του.\nΜπορεί στην τάξη να είναι φρόνιμο, όμως, στο διάλειμμα η συνάντηση με τους φίλους του είναι σχεδόν αναπόφευκτη. Θέλουν να παίξουν και να περάσουν καλά. Αυτό που μπορείς να κάνεις είναι να τοποθετήσεις ένα μικρό μπουκαλάκι στην μπροστινή τσέπη του σακιδίου, ώστε μόλις το κουδούνι χτυπήσει, τα χεράκια του να καθαρίσει.\nΟ καιρός είναι ακόμα στα καλά του και οι ακτίνες του ηλίου στα επικίνδυνα του. Ένα καπελάκι αρκεί για να σώσει την κατάσταση και να προστατεύσει το δερματάκι του μικρού σου.\nΔεν θες να τριγυρνά μούσκεμα μετά τη γυμναστική σε όλο το σχολείο. Βρήκες τη λύση!\nΕτικέτες ΣΧΟΛΕΙΟ,ΣΧΟΛΙΚΗ ΤΣΑΝΤΑ


Συμπλοκή Ρομά με πυροβολισμούς και τραυματίες έξω από το Αγρίνιο | The Indicator\n17 Οκτωβρίου 2020 • Ώρα δημοσίευσης: 7:30 μμ\nΤο σοβαρό επεισόδιο έγινε στη συνοικία Αη Βασιλιώτικα Αγρινίου, στις 3.30 σήμερα τα ξημερώματα και σε αυτό ενεπλάκησαν εννέα τουλάχιστον άτομα.\nΣύμφωνα με τις πληροφορίες του agrinionews.gr έπεσαν και πυροβολισμοί. Έπτα άτομα μάλιστα μεταφέρθηκαν στο Νοσοκομείο Αγρινίου με ελαφρά ευτυχώς τραύματα. Μεταξύ τους και ένα δίχρονο παιδί. Δύο παρέμειναν για νοσηλεία.\nΓια την υπόθεση συνελήφθη 49χρονος και αναζητείται 29χρονος συνεργός του. Φέρονται να είναι πατέρας και γιος και τα άτομα που πυροβόλησαν για προσωπικές διαφορές κατά ατόμων σε γειτονική κατοικία. Στο σημείο του συμβάντος εντοπίστηκαν και κάλυκες κυνηγετικού όπλου.\nΗ προανάκριση από τις αστυνομικές αρχές είναι σε εξέλιξη.


Monovine και τα μυαλά στο Seattle - POPAGANDA\nSONICA TRIPMonovine και τα μυαλά στο Seattle\nMonovine και τα μυαλά στο Seattle\nΛίγο πριν το κιθαριστικό τρίο εμφανιστεί στο BAD TOOTH (21/12), «ξεσκονίζει» μουσικές αναμνήσεις και ξεδιπλώνει μουσικές φαντασιώσεις.\nΦωτογραφία: Αλέξανδρος Κωσταντινίδης.\nΤον Cobain πολλοί λάτρεψαν κι ακόμη περισσότεροι μυθοποίησαν -και καθόλου άδικα. Ανάμεσα σε αυτούς, πρέπει να ήταν μάλλον και οι Monovine, μία μπάντα που ξεκίνησε το 2008 και από την πρώτη ακρόαση είναι εμφανές ότι με την καρδιά τους βρίσκονται στο Seattle των αρχών των 90s. Πέρα από τα εκρηκτικά live τους, έχουν κυκλοφορήσει δύο δίσκους, το Cliche (2011, Inner Ear) και το self-released, Swallow (2014), ενώ στα σκαριά βρίσκεται η τρίτη τους δουλειά, D.Y.E. Την Πέμπτη 21 Δεκεμβρίου θα βρίσκονται στο BAD TOOTH για ένα λάιβ μαζί με την I Will Never Again.\nΠοιός είναι ο πρώτος δίσκος που αγόρασες; Πότε; Πού βρήκες τα λεφτά; Ήταν μια κασσέτα το NOW 1993, με 5000 δραχμές που είχα μαζέψει από τα κάλαντα.\nΠοιός είναι ο τελευταίος; Προσφορά Greatest Hits των Doors με 3ευρώ.\nΠοιοί είναι οι 3 δίσκοι που έχεις στη δισκοθήκη σου αλλά ντρέπεσαι γι’αυτό; Και ποιοι οι 3 που δεν έχεις και ντρέπεσαι ακόμη περισσότερο γι’ αυτό; Μεγαλώσαμε με τα cd και τις κασέτες και ανάμεσα σε αυτά υπήρχαν κάποια που δεν είμαστε και πολύ περήφανοι. Αναφορικά: 1. Gala – Freed from Desire (σινγκλάκι) / 2. George Michael – Older (δισκάρα) / 3. Peter Andre – Mysterious Girl (8pack). Αυτά που λείπουν και θα μπορούσατε να μας πάρετε δωράκι είναι: 1. Joy Division – Unknown Pleasures / 2. Wipers – Is this real? / 3. Pixies – Surfer Rosa.\nΠοιούς δίσκους έχεις δανειστεί από φίλους σου και δεν τους επέστρεψες ποτέ; Portishead – Dummy / Αντίδραση – Ενάντια / Radiohead – OΚ Computer. Worth it.\nΠοιά είναι η καλύτερη συναυλία που έχεις δει στη ζωή σου μέχρι σήμερα; Οι A Place to Bury Strangers όταν είχαν παίξει στο Rodeo. To βουητό στα αυτιά για τρεις μέρες το επιβεβαιώνει.\nΠοιό είναι το πρώτο τραγούδι που σου έρχεται στο μυαλό όταν σκέφτεσαι sex, drugs και rock ‘n’ roll (το καθένα από αυτά ξεχωριστά); Sex: Stooges – “Dirt”. Drugs: Velvet Underground – “Venus in Furs”. R n’ R: Sonic Youth – “Kool Thing”.\nΕίναι πρωί Κυριακής. Το κεφάλι σου κοντεύει να σπάσει από τον πονοκέφαλο και το στομάχι σου είναι σαν πλυντήριο στη λειτουργία του στυψίματος. Δυσκολεύεσαι να θυμηθείς όλα όσα συνέβησαν το προηγούμενο βράδυ. Τι μουσική θα βάλεις να παίζει για να έρθεις στα ίσια σου; Οτιδήποτε από Beatles.\nΦωτογραφία: Μαριλένα Νιάγκου.\nΕίσαι backstage, έτοιμος να ανέβεις στη σκηνή για μία συναυλία. Ξαφνικά σε ενημερώνουν ότι στο venue έχει έρθει ο Iggy Pop. Ποιο είναι το πρώτο πράγμα που περνάει από το μυαλό σου; Whaaaat?\nΜιας και τον έφερε η κουβέντα: David Bowie ή Iggy Pop; The man who fell to earth.\nΠόσες φορές στη ζωή σου μέχρι σήμερα έχεις μετανιώσει που παίζεις μουσική και δεν ζεις μία «κανονική» ζωή; Καμία ζωή δεν είναι κανονική.\nΒάλε τον εαυτό σου στη θέση του Rob Gordon στο High Fidelity. Το έτερόν σου ήμισυ σε έχει μόλις αφήσει σύξυλο, της σέρνεις τον εξάψαλμο από το παράθυρο και όταν το κλείνεις, βάζεις τέρμα τη μουσική. Ποιο τραγούδι ακούγεται; Nirvana – “Tourette’s”.\nΤι μουσική άκουγες την τελευταία φορά που σου έκαναν παρατήρηση οι γείτονες για να χαμηλώσεις την ένταση; Metz – “Spit you out”.\nΚρατάς στα χέρια σου το τιμόνι ενός Delorean. Ποιες τρεις από τις παρακάτω χωροχρονικές περιόδους θα ήθελες να επισκεφτείς και γιατί; 1) To 1962 στην Ύδρα, με τον Leonard Cohen. 2) Το 1968 στην Καλιφόρνια, με τον Neil Young. 3) To 1968 στην Ινδία με τους Beatles. 4) Το 1973 στη Νέα Υόρκη με τους New York Dolls. 5) Το 1977 στο Λονδίνο με τον Joe Strummer. 5) Το 1979 στο Manchester με τους Joy Division. 6) Το 1987 στη Θεσσαλονίκη με τον Γιάννη Αγγελάκα. 7) Το 1990 στο Seattle με τον Kurt Cobain. 8) Το 1993 στο Περιστέρι με τους Στέρεο Νόβα. Δύσκολα βάζετε. Beatles, Joy Division και Seattle. Συγγνώμη Joe.\nΠοιά μπάντα θα ήθελες να παίξει live στην κηδεία σου; O Keith Richards λογικά.\nΜε ποιον από τη «μεγάλη μπάντα του ουρανού» θα έκανες κολλητή παρέα; Με τον Elliot Smith.\nΕίναι τελικά ο Morrissey ο Μεγαλοδύναμος; Θα μπορούσε.\nΟι Monovine θα εμφανιστούν στο BAD TOOTH την Πέμπτη 21 Δεκεμβρίου. Την βραδιά θα ανοίξει η I Will Never Again ενώ θα ακολουθήσει και after party. Να είστε εκεί στις 21:30. Είσοδος ελεύθερη.\nSONICA TRIPΓια εναλλακτικό ελληνόφωνο ροκ πατήστε play στους Σούπερ Στέρεο\nSONICA TRIPΑν θέλετε σκοτεινή εναλλακτική ποπ τότε… Dance With Invisible Partners\nSONICA TRIPΣτο κόκκινο τα ντεσιμπέλ με τους 32Bastards\nSONICA TRIPΤα θεσσαλονικιώτικα παιδιά του shoegaze ακούνε στο όνομα The Fog Ensemble\nSONICA TRIPThe Man & His Failures: Οι σκοτεινές μουσικές ανησυχίες ενός «ανεπιθύμητου ατόμου»


Πόσο πρέπει να ταΐζω το σκύλο μου ή τη γάτα;\nEίσαι σίγουρη ότι ταΐζεις τη σωστή ποσότητα τροφής το κατοικίδιο σου;\nΓΡΑΦΕΙ: ΕΠΙΣΤΗΜΟΝΙΚΟΣ ΣΥΝΕΡΓΑΤΗΣ SHAPE 05-10-2018\nΜπορεί να σου φαίνεται επαρκής. Μπορεί όμως να βρίσκεις την ποσότητα και ελλιπή και να έχεις την επιθυμία να συμπληρώνεις και άλλο φαγητό. Πώς θα είσαι σίγουρη ότι ταϊζεις τη σωστή ποσότητα τροφής; Πόσο πρέπει να ταΐζω το σκύλο και τη γάτα μου;\nΕίναι απλό: Aκολούθησε και παρατήρησε τα παρακάτω σημεία ένα προς ένα ώστε να πάρεις μία έγκυρη απάντηση!\nΌσοι από εμάς είμαστε τυχεροί ξέρουμε ποια είναι η σωστή ποσότητα τροφής που χρειάζεται ο μικρός μας φίλος χωρίς δυσκολία και αυτό γιατί μας το...δείχνει! Όση ποσότητα και να βάλουμε στο πιάτο του εκείνο θα φάει όση ορίζει η όρεξή του και το στομάχι του. Η αλήθεια είναι ότι αυτή η περίπτωση σπανίζει αλλά αποτελεί μεγάλη βοήθεια να παρακολουθούμε την όρεξή του και να πράττουμε αναλόγως.\nΤο ότι σε κοιτάει απευθείας στα μάτια με ένα παράπονο, κλαίει , κινείται νευρικά και επίμονα ώστε να σου τραβήξει την προσοχή ιδίως την ώρα που τρως δε σημαίνει ότι δεν έχει φάει όσο πρέπει ή ότι πεινάει. Απλώς , τα περισσότερα κατοικίδια είναι εκ φύσεως κάπως...λιχούδικα και θέλουν να αποσπάσουν έστω και μία μπουκιά από σένα!


Παίξτε το It Came From The Desert στα Ελληνικά | amiga.gr\nΔεν σταμάτησε όμως στην μετάφραση των κειμένων μόνο, αλλά ψηφιοποίησε σε ήχο και όσα ακούγονται στη διάρκεια του παιχνιδιού, π.χ. στην εισαγωγή αλλά και στην προσπάθεια απόδρασης από το νοσοκομείο. Σε αυτό τον βοήθησαν ο Δημήτρης "VincentGR" Αθανασίου και η Πολίνα Παπακώτση, των οποίων οι φωνές ακούγονται πολύ καθαρά και ταιριάζουν με το ύφος του παιχνιδιού.\nΤο It Came From The Desert αναπτύχθηκε από την Cinemaware και κυκλοφόρησε το 1989. Εμπνευσμένο από δεκάδες B movies του 1950, όπου αναλαμβάνετε τον ρόλο του Dr. Greg Brandley ο οποίος φθάνει στο Lizard Breath, μια κωμόπολη στην Καλιφόρνια την 1 Ιουνίου του 1951. Ως γεωλόγος σκοπός σας είναι να μελετήσετε μια περιοχή νοτιοδυτικά της κωμόπολης όπου κατέπεσε ένας μετεωρίτης.\nΑπό αυτή την πτώση εμφανίζονται τεράστια μυρμήγκια, όπου την ευθύνη της μετάλλαξης έχει η ραδιενέργεια που εκπέμπουν τα κομμάτια του μετεωρίτη. Από εκείνη την στιγμή η πόλη βρίσκεται σε κίνδυνο, κι εσείς πρέπει φέρετε αποδείξεις ώστε να ενεργοποιηθεί η πολιτεία και να επέμβει ο στρατός. Πολλές φορές θα κλιθείτε να αντιμετωπίσετε τα υπερμεγέθη ζώα από πολύ κοντά, αν και πολλές φορές θα καταλήξετε στο νοσοκομείο.\nΕγκατάσταση του patch\nΗ εγκατάσταση της Ελληνικής μετάφρασης είναι πάρα πολύ απλά, αλλά ας δούμε τα βήματα παρακάτω. Αρχικά θα πρέπει να αποσυμπιέσετε το lha αρχείο που θα κατεβάσετε από το Aminet. Ανοίγοντάς το θα δείτε τα παρακάτω αρχεία.\nΤρέξτε τον Installer από το αρχείο Install_Translation. Ίσως σε εσάς ο installer να είναι διαφορετικός από τον δικό μου, καθώς χρησιμοποιώ τον InstallerNG. Τα βήματα όμως θα είναι όλα ίδια και με τα ίδια κείμενα. Αν τώρα η γλώσσα στο σύστημά σας είναι η Ελληνική, τότε θα βλέπετε μεταφρασμένα και τα κείμενα σε κάθε βήμα της εγκατάστασης.\nΣτο πρώτο βήμα παρακάτω ο Σπύρος αναφέρεται στις συμβατές εκδόσεις του παιχνιδιού και δίνει πληροφορίες για τον δημιουργό του.\nΕπιλέξτε τον φάκελο όπου έχετε εγκατεστημένο το παιχνίδι. Εγώ δίνω τον WHDLoad φάκελο.\nΣτον επόμενο βήμα πρέπει να επιλέξετε αν θέλετε να εφαρμοστεί το patch στον ίδιο τον φάκελο ή αν θέλετε να δημιουργηθεί ένα αντίγραφό. Εγώ επιλέγω το δεύτερο.\nΠροτού εφαρμοστούν οι αλλαγές σας εφανίζει τις επιλογές σας, ώστε να είστε βέβαιοι ότι δεν έχει γίνει κάποιο λάθος.\nΕάν έχετε επιλέξει κάποια WHDLoad εγκατάσταση, θα δείτε μια επιβεβαίωση ότι υποστηρίζεται και που ακριβώς θα γίνει η εγκατάσταση.\nΜόλις η εγκατάσταση ολοκληρωθεί θα δείτε το παρακάτω μήνυμα.\nΚαι τώρα μπορείτε να πάτε στην νέα εγκατάσταση και να ξεκινήσετε το παιχνίδι.\nΠραγματικά ο Σπύρος έχει κάνει πολύ καλη δουλειά, την οποία και θα διαπιστώσετε αν παίξετε το παιχνίδι.\nΠαρακάτω μπορείτε να δείτε ένα video με την διαδικασία εγκατάσταση και σε WB 1.3 καθώς και μερικά screenshots από το παιχνίδι στα Ελληνικά.\n‹ Νέα έκδοση του MUI 5.0 2018R2\nΚατεβάστε δωρεάν το διπλό άλμπουμ SID Effects ›


Κακούρος - H νέα γενιά Qashqai σου προσφέρει ασφάλεια 5 αστέρων! (video) - Notospress.gr\nΤο νέο αστέρι στην ασφάλεια είναι εδώ. Η νέα γενιά Nissan Qashqai με διάκριση 5 αστέρων στα νέα αυστηρότερα πρωτόκολλα ασφαλείας, σε περιμένει να την αποκτήσεις!\nΠΕΛΟΠΟΝΝΗΣΟΣ. Ο Όμιλος Εταιρειών Κυριάκος Κακούρος (Σπάρτη – Καλαμάτα) παρουσιάζει: Με 5 αστέρια στον standard εξοπλισμό και την κορυφαία βαθμολογία στα νέα αυστηρότερα πρωτόκολλα ασφαλείας μπορείς να νιώθεις ασφαλής με το που μπεις στο Νέο Nissan Qashqai. Ετοιμοπαράδοτα στην έκθεση του Ομίλου Εταιρειών Κυριάκος Κακούρος. Εσύ ακόμα να το οδηγήσεις; Κλείσε σήμερα το πιο ασφαλές test drive.\nH νέα γενιά Qashqai σου προσφέρει ασφάλεια 5 αστέρων χάρη στις τεχνολογίες Nissan Intelligent Mobility. Κορυφαία βαθμολογία στην προστασία ενηλίκων & παιδιών και στην αποφυγή ατυχήματος στο Εuro NCAP.\nΤο Νέο Nissan Qashqai φέρνει τη νέα εποχή στον δρόμο της ασφάλειας με βαθμολογία 91% στην προστασία ενηλίκων & παιδιών και 95% στην αποφυγή ατυχήματος. Η κορυφαία βαθμολογία στα νέα αυστηρότερα πρωτόκολλα ασφαλείας στο Euro NCAP.\nΝέο Nissan Qashqai στον Όμιλο Εταιρειών Κυριάκος Κακούρος\nΒράβευση 5 αστέρων στο Euro NCAP\nΠιστοποιημένη ασφάλεια, υψηλού επιπέδου\n95% Safety Assist\n91% Προστασία για Ενήλικες & Παιδιά


ΝΕΟΣ ΑΠΕΡΓΟΣΠΑΣΤΗΣ: ΟΙ ΠΟΡΤΟΦΟΛΑΔΕΣ ΣΤΗΝ ΕΞΟΥΣΙΑ\nΠρώτα απ' τον πολίτη\nΌταν ανέβηκε στην εξουσία το πασόκ το 2009, οταν ακόμα ''υπήρχαν λεφτά'', είχαν θαμπωθεί οι έλληνες που έχουν ροπή στον πασοκισμό από τους τόνους επικοινωνιακής γλίτσας που εκτόξευαν οι πράσινοι αρουραίοι. Και να το πόσο στυλάτος είναι ο Γερουλάνος που τον γνώρισε ο Τζέφρυ στο γυμναστήριο (οι πορωμένοι γλύφτες τον έλεγαν πρίγκηπα Παύλο!), πόσο αντισυμβατική είναι η Μπιρμπίλη (η ποιά;) που πάει στον Παπούλια με αθλητικό παπούτσι πλατφόρμα και πολλές άλλες γελοιότητες.\nΌταν οι πασόκοι ''ανακάλυψαν'' οτι δεν υπάρχουν τελικά τα λεφτά τότε ο εσμός των μοδάτων, κουστουμάτων και τρέντυ υπουργών έδειξε τι πραγματικά είναι: μια συμμορία πορτοφολάδων.\nΠώς αλλιώς να πείς μια κυβέρνηση που βρίσκει και φορολογεί τα καρτοκινητά που κατά βάση τα έχουν μαθητές και φοιτητές; Πώς αλλιώς να πείς μια κυβέρνηση που τα παίρνει από τους συνταξιούχους; Πώς να τους πείς τύπους σαν τον Λοβέρδο, που κάνει μειώσεις συντάξεων ακόμα και στους γέροντες που βρίσκονται στα ιδρύματα περίθαλψης; (αναλυτικά ΕΔΩ)\nΜόνο οι θρασύδειλοι νταήδες και οι πορτοφολάδες ΒΟΥΤΑΝΕ ΤΑ ΛΕΦΤΑ από πιτσιρικάδες και από γέροντες.\nΑναρτήθηκε από apergospastis στις 9:59 μ.μ.\nΚατηγορίες απεργοσπάστης, πασόκος=πορτοφολάς


Η μάνα που ενέπνευσε τον Ρίτσο - Η ματωμένη ιστορία του Μάη του ΄36 στη Θεσσαλονίκη | in.gr\nTAGS: θεσσαλονίκηΜΑΗΣ 1936ρίτσος\n9 Μαΐου 2021, 13:29\nΗ χωροφυλακή έχει αρχίσει να επιτίθεται στις εργατικές συγκεντρώσεις από το πρωί και η πρώτη σοβαρή σύγκρουση γίνεται με τους απεργούς αυτοκινητιστές στην οδό Εγνατίας. Οι χωροφύλακες χτύπησαν στο ψαχνό και σε λίγο έπεσε ο πρώτος νεκρός απεργός: Ήταν ο αυτοκινητιστής Τάσος Τούσης.\nΤο πλήθος αρχίζει να φωνάζει ενάντια στους δολοφόνους, οι συνάδελφοί του τον βάζουν πάνω σε μία πόρτα και ξεκινάνε διαδήλωση.\nΚάπου εκεί βρίσκεται η μάνα του νεκρού που διαπιστώνει ότι αυτός είναι ο γιος της και τον θρηνεί μέσα στον δρόμο. Ένας φωτογράφος απαθανατίζει τη σκηνή και η εικόνα της Pieta του Μάη του 1936 στη Θεσσαλονίκη γίνεται μία από τις χαρακτηριστικότερες της νέας ελληνικής ιστορίας.\nΟ Γιάννης Ρίτσος βλέποντας τη φωτογραφία εμπνέεται και γράφει το αριστούργημά του «Επιτάφιος»\nΟ ίδιος ενημερώνει το αναγνωστικό κοινό από πού εμπνεύστηκε το ποίημα, αλλά και τι θα ακολουθήσει:\nΟ Τάσος Τούσης δεν ήταν ο μόνος νεκρός. Ακόμα σκοτώνονται οι Β. Σταύρου, Ιντο Σεννόρ, Γ. Πανόπουλος, Αγλαμίδης, Σαλβατώρ Ματαράσσο, Δημ. Λαϊλάνης, Σ. Διαμαντόπουλος, Γιάννης Πιτάρης, Ευθύμης Μάνος, Μανώλης Ζαχαρίου, Αναστασία Καρανικόλα.\nΟι απεργίες των καπνεργατών στη Θεσσαλονίκη ξεκινάνε στις 29 Απρίλη. Όπως γράφει ο Ριζοσπάστης: «Δώδεκα χιλιάδες καπνεργάτες της Θεσσαλονίκης – εκ των οποίων περίπου το 70% γυναίκες – αυτή τη μέρα δεν πιάνουν δουλειά, αλλά κατεβαίνουν σε απεργία ύστερα από απόφαση του συνδικαλιστικού τους φορέα, της Πανελλήνιας Καπνεργατικής Ομοσπονδίας (ΠΚΟ). Κυριότερο αίτημά τους έχουν την αύξηση των ημερομισθίων τους.\nΗ απεργία, όπως και όλες οι απεργίες τότε δέχονται τις επιθέσεις της αστυνομίας. Ωστόσο οι εργάτες δεν υποχωρούν αλλά οι απεργίες γενικεύονται και μεταδίδονται και σε άλλες περιοχές της χώρας, ενώ στη μάχη μπαίνουν και άλλοι κλάδοι.\nΣτις 7 Μάη το Εργατικό Κέντρο Θεσσαλονίκης καλεί σε 24ωρη απεργία. Τις επόμενες μέρες η πόλη ζει στους ρυθμούς της εξέγερσης. Φασιστικές οργανώσεις μαζί με την αστυνομία χτυπούν διαδηλωτές, αλλά η οργή μεγαλώνει.\nΟι στρατιώτες παραβαίνουν τις διαταγές, αρνούνται να σηκώσουν όπλο κατά του λαού και συγκρούονται με τους χωροφύλακες.\nΟι δυνάμεις του κράτους έχουν ουσιαστικά ηττηθεί.\n«Οι αρχές είχαν ουσιαστικά καταλυθεί. Οι συνοικισμοί όλοι είχαν καταληφθεί από τους διαδηλωτάς», γράφει ο επιμελητής του ημερολογίου του Ιωάννη Μεταξά, Π. Σιφναίος. Και ο Γρ. Δαφνής συμπληρώνει: «Τη νύκτα της 9ης προς 10η Μαΐου, ούτε ο Γενικός Διοικητής, ούτε ο Σωματάρχης, ούτε καμία άλλη αρχή ημπορούσε να ασκήση εξουσίαν… Ητο εκτός πάσης αμφιβολίας ότι ο λαός της Θεσσαλονίκης ήτο κύριος της καταστάσεως».\nΟ ιστορικός Δημήτρης Λιβιεράτος γράφει σχετικά: «Εκείνη τη μέρα και τη νύχτα της 9ης προς 10 Μαΐου και την επόμενη 11 Μαΐου δεν υπάρχει καμιά επίσημη εξουσία στη Θεσσαλονίκη. Στην πραγματικότητα εξουσία είναι η απεργιακή επιτροπή. Η Κεντρική Απεργιακή Επιτροπή εξελέγη από τις εργοστασιακές, σωματειακές και τοπικές απεργιακές επιτροπές όλης της Θεσσαλονίκης. Αποτελέσθηκε τελικά από σαράντα περίπου πρόσωπα τα οποία συνεδρίαζαν συνεχώς… Στις 10 Μαϊου κόλλησε ανακοινώσεις σε όλη την πόλη ότι την επόμενη θα κηρυχτεί πανελλαδική απεργία για την υποστήριξη της Θεσσαλονίκης. Συγκρότησε απεργιακή φρουρά για την άμυνα των διαδηλώσεων».\nΑπό την προσφυγική κρίση στον Μάη του ΄36\nΟ Δημήτρης Λιβιεράτος γράφει: «Από το 1918 και περισσότερο μετά το 1922 που ολοκληρώθηκε το μεγάλο κύμα προσέλευσης των προσφύγων στην Ελλάδα, η εργατική τάξη δίνει κάθε μέρα αγώνες για επιβίωση. Αλλά και βελτίωση της θέσης των εργαζομένων, αντιμετωπίζοντας ένα άγριο αντεργατικό καθεστώς.\nΔεν υπάρχει απεργία, διαδήλωση, οποιαδήποτε εκδήλωση, χωρίς θύματα. Νεκρούς τραυματίες, φυλακισμένους, εξόριστους. Αυτή η περίοδος, κατά τη γνώμη μου, ήταν η πιο σημαντική στην ιστορία της χώρας μας. Με πληθυσμό περίπου τότε εξήμισι εκατομμύρια. Σ’ αυτόν είχε ενσωματωθεί το προσφυγικό κύμα των περίπου ενάμισι εκατομμυρίου ανθρώπων.\nΕποχή όπου η εργατική τάξη πολλαπλασιάζεται με μια άνοδο της βιομηχανίας, τη μεγαλύτερη συμμετοχή της αγροτιάς στην παραγωγική αγορά. Οι πρόσφυγες σιγά-σιγά καταλαβαίνουν ότι δεν υπάρχει επιστροφή στις χαμένες πατρίδες. Ενσωματώνονται στην εργατική τάξη, στο προχωρημένο αγροτικό κίνημα. Θα αποτελέσουν τη στέρεη βάση του Κινήματος Αντίστασης τα χρόνια της Κατοχής 1941-44.\nΤο 1936 δεν ήταν μόνο η εξέγερση της Θεσσαλονίκης. Δεν ήταν μόνο η τριήμερη εξουσία της εκλεγμένης Επιτροπής. Ολόκληρη η Βόρεια Ελλάδα εξεγείρεται. Μακεδονία, Θράκη ουσιαστικά ακολουθούν το παράδειγμα της Θεσσαλονίκης. Η μεταξική κυβέρνηση αντιμετωπίζει το συμβιβασμό σαν ήττα της εργατικής τάξης. Τρομοκρατία, σκλήρυνση του καθεστώτος των ανακτόρων και τελικά θα κηρύξει τη Δικτατορία της 4ης Αυγούστου».\nΕλλάδα Υπόθεση Κορφιάτη: Προφυλακίστηκε η 27χρονη «τσιλιαδόρος» 2 λεπτά πριν\nΔιεθνής Οικονομία Πώς η νέα εστία κοροναϊού στην Κίνα απειλεί την παγκόσμια ναυτιλία 13 λεπτά πριν\nFizz Μάρω Λύτρα: «Ονειρεύομαι να γυρίσω στην Ελλάδα» 16 λεπτά πριν